text:
Av øllum teim 35.300 fólkunum í Føroyum, ið eru í aldrinum 15 til 74 ár, eru umleið 30.000 í arbeiðsfjøldini, tað vil siga eru vinnuliga virkin. Uttan fyri vinnu eru um 5.300. Sostatt er vinnutíttleikin 85%, roknað fyri bæði kyn. Hjá monnum er vinnutíttleikin 87%, ið er nakað størri enn hjá kvinnum við 83%, men munurin er tó ikki so stórur sum í øðrum londum.
Tað eru sera stór tøl, og er vinnutíttleikin í Føroyum, altso arbeiðsfjøldin í % av fólkatalinum, tann størsti í Europa, við Íslandi eitt lítið vet aftanfyri.
Hetta er eitt av høvuðsúrslitunum av arbeiðsfjøldarteljingini, sum Hagstovan gjørdi í november í fjør. Nógv fleiri og útgreinað úrslit eru at finna í hagtalsgrunninum. Aftast í hesi grein er stutt frágreiðing um arbeiðsfjøldarteljingina, ið hesaferð í høvuðsheitum varð gjørd sum ein víðfevnandi teljing úr fyrisitingarligum skráum, meðan hon árini frammanundan varð gjørd sum spurnarkanning burturav.
Í arbeiðsfjøldini eru øll vinnuliga virkin, so sum løntakarar, sjálvstøðugt vinnurekandi og arbeiðsgevarar, arbeiðsleys, ið eru tøk at átaka sær arbeiði, og fólk, sum ólønt hjálpa til í familjufyritøku. Uttan fyri vinnu eru m.a. ungfólk, ið eru undir útbúgving burturav, fólk sum av sjúku, skerdum førleika ella øðrum ikki eru á arbeiðsmarknaðinum, ella fólk, ið eru farin av arbeiðsmarknaðinum, m.a. av aldri ella øðrum.
Í talvuni niðanfyri sæst arbeiðsfjøldin í sýslunum kring landið. Streymoyar sýsla er tó býtt sundur í tvey, Norðstreym og Suðurstreym. Í tali er arbeiðsfjøldin av góðum grundum størst í Suðurstreymi, har mesta fólkið býr. Men í mun til fólkatalið er arbeiðsfjøldin javnt stór um alt landi, tó nakað lægri í Suðuroy og lægst í Sandoy.
Roknað fyri bæði kyn er vinnutíttleikin størstur í Norðoyggjum og Suðurstreym við stívliga 86%, síðani um 85% í Eysturoy, Norðstreymoy og Vága sýslu. So er nakað niður til Suðuroy við 79% og lægsti vinnutíttleikin er í Sandoyar sýslu við 77%.
Hjá monnum er vinnutíttleikin størstur í Norðstreymi við umleið 90%, men her er eisini størsti munur milum kynini, tí hjá kvinnum er hann um 80%. Há kvinnum er vinnutíttleikin størstur í Suðurstreymi og Norðoyggjum, og her er hann eisini javnast millum kynini.
Føroyski vinnutíttleikin størstur í Europa
Vit hava sæð tað eisini í undanfarnu kanningum, at í mun til fólkatalið er føroyska arbeiðsfjøldin tann størsta í Europa. Einans í Íslandi er hon umleið líka stór. Tað verður eisini váttað við uppgerðini hesaferð, ið harumframt byggir á nógv sterkari teljigrundarlag, enn hinar kanningarnar, ið vóru spurnarkanningar við stakroyndum, ið so vóru upproknaðar til fult fólkatal.
Á myndini niðanfyri eru Føroyar samanbornar við 33 onnur lond í Europa, sambært Eurostat.
Tá vit samanbera úrslitini fyri bæði kyn tilsamans, eru Føroyar og Ísland langt framst við einum vinnutíttleika ávikavist 85% og 84%. Síðan er eitt lop niður til Sveits við 76%, Svøríki við 73% og Noreg við 71%. Danmark, Bretland og Týskland liggja um 68-69%.
Hjá monnum er Ísland við vinnutíttleika á 88% framman fyri Føroyar við 87%. Men av tí at føroysku kvinnurnar við 83% eru longri framman fyri Ísland við 80%, verður samanlagda úrslitið, at kvinnurnar draga Føroyar beint upp um Ísland.
Samanumtikið sæst, at í øllum øðrum londum enn í Føroyum er vinnutíttleikin hjá kvinnum nógv lægri enn hjá monnum. Í Føroyum eru bara 4% á muni, 8% í Íslandi og í miðal fyri tey 28 ES-londini er munurin 12%.
Tey ungu, tey eldru og kvinnurnar gera stóra munin
Bæði hjá monnum og kvinnum er ein tann størsti munurin millum Føroyar og Ísland og hini londini, at tey ungu eru nógv meira vinnuliga virkin her enn aðrastaðni, og at tey eldru eru nógv longri vinnuliga virkin, eisini langt út um pensjónsaldur, enn aðrastaðni.
Bæði í Føroyum og Íslandi eru tey ungu longu um 20-ára aldur uppi á 80-90% í vinnutíttleika, samanborið við 70-75% í Danmark og um 60% í ES-londunum sum heild.
Enn størri er munurin hjá teimum eldru, og tá tað snýr seg um tey elstu 65-74 ára gomlu eru Føroyar í serstøðu við einum vinnutíttleika um 75% bæði hjá monnum og kvinnum, meðan hann er langt niðanfyri alla aðra staðni – heilt niðri á 10-15% í ES-londunum sum heild.
Somuleiðis skilja føroysku kvinnurnar seg burturúr: t.d. í aldrinum 35-44 ár, har vinnutíttleikin hjá føroyskum kvinnum er stívliga 95%, samanborið við 80-85% bæði í Íslandi, Danmark og ES-londunum sum heild.
Um arbeiðsfjøldarteljingina
Arbeiðsfjøldarhagtølini eru gjørd í samsvari við ásetingum frá altjóða arbeiðsstovninum ILO undir ST. Hetta tryggjar, at føroysku hagtølini kunnu samanberast beinleiðis við samsvarandi hagtøl úr øðrum londum.
Uppgerðin av arbeiðsfjøldini hesaferð (nov. 2015) er gjørd á annan hátt og við sterkari grundarlagi, enn árini frammanundan. Tá varð tað gjørt við eini spurnarkanning burturav, har úrslitini frá stakroyndum á umleið 1.000-1.500 fólkum vórðu upproknað til fult fólkatal.
Hesaferð er ein viðfevnandi og full teljing gjørd burtur úr almennum skráum, so sum landsfólkaskránni, samtíðarskattaskipanini, skattaendaskránni, mvg-skránni, arbeiðsloysisskipanini, og veitingar- og studningsskráum í almanna- og undirvísingarverkinum.
Haraftrat er ein spurnarkanning á umleið 1.000 stakroyndum gjørd millum teirra, ið ikki vóru at finna í almennu skráunum.
Teljingin og spurnarkanningin fevnir um fastbúgvandi føroyingar í aldrinum 15-74 ár. Øll, ið høvdu meira enn 1 tíma vinnuligt arbeiði í kanningartíðarskeiðinum í november verða flokkað sum arbeiðsvirkin, eisini um arbeiðið var ólønt. Tey sum einki arbeiði hava, verða bert flokkað sum arbeiðsleys, um tey eru virkin at leita sær arbeiði og eru til reiðar at byrja at arbeiða innan fyri 2 vikur. Tey, sum hvørki hava arbeiði ella eru arbeiðsleys, verða flokkað sum vinnuliga óvirkin.
Kelda: Hagstova Føroya » 24. februar 2016 – Mynd 24.fo


c: text/html

text:
í Desember í 2013 keyptu brøðurnir Heini og Høgni Tausen, Grótvirkið í Skopun. Báðir hava arbeitt á virkinum áður. Nú hava teir avgjørt at virkið verður kallað "Føroya Grótvirki".
Tað eru serliga 3 ymiskar framleiðslur í dentur verður lagdur á, gravsteinar, borðplátur og flísar av ymisku slag. Fyrst og fremst er tað tann føroyski marknaðurin sum skal verða tann berandi. Hetta siga teir skal gerast við framleiða og lata vøru ið er av eini dygd sum ikki kann samanberast. Samstundis skal kundin verða í focus og tænastustøðið skal verða á einum høgum støði.
Eitt sindur um okkum...
Tvørtur ígjøgnum Føroyar gongur ein basaltlind sum hevur ein serligan eginleika. Tað føroyska basalti hevur júst tann rætta "konsistensin" til at hápolera og annars virka t.d. gravsteinar, húsaklædningar, flísar og borðplátur úr. Basalt hevur tann eginleika framum t.d. granit at tað er eitt sindur bleytari og harvið ikki brotnar eins og granit.
Henda serstaka basaltlind gongur tvørtur ígjøgnum Føroyar, hon er at finna á Boðanesi í Havn, á Kirkjubøreyni og aftur í Skopun. Hetta er eisini orsøkin til at virkið er í Skopun.
Umleið ein kilometur frá virkinum, í Høvdarhaga, liggur grótbrotið sum Føroya Grótvirki fær sína rávøru. Avtala er við Búnaðarstovuna um langtíðarleigu av Grótbrotinum og útvinnan av basaltinum.
Grótbrotið og rávøran...
Maskinurnar...
Fleiri, rættuliga stórar maskinur skulu til fyri at viðgera basalti, frá tí at tað kemur frá grótbrotinum í upp til 25 tons tungum klettum, til tað stendur stum hápoleraðir gravsteinar, hápoleraðar borðplátur ella flísar við ymiskum yvirflatum og sniðum.
Ein av rættuliga stóru maskinunum er Rammusagin. Hon verður vanliga brúkt til at skera basalti niður til flísar. Hon verður drivin við einum stórum svinghjóli/armi og sker við 14 bløðum samstundis. Vanliga verður skorið við eini ferð sum er uml. 12 cm. um tíman.
Maskinan varð keypt nýggj til Føroya í 1981, tað var Føroya Mekaniski Grótídnaður ið keypti hana. Allir flísarnir sum eru brúktir til at klæða og sum gólv og tún á Brunatryggingarbygninginum eru skornir við hesu maskinu. Almannaverkið heldur til í hesum bygningi nú.

robotstxt: allowed

filter: keep


text:
“Vit fóru til val við tí fyri eyga at gera eina nýggja fiskivinnuskipan, har vit býta virðini javnari í samfelagnum, burðardygga veiðu, betri atgongd til nýggjar aktørar og at virðisøkja”, segði Ingolf S. Olsen á fundi í gjárkvøldið um fiskivinnuna.
Tráin P. Nónklett,
Í gjárkvøldið skipaði Suðurstreymoyar Tjóðveldisfelag fyri almennum fundi um arbeiðið at gera nýggja fiskivinnunýskipan. Høgni Hoydal, Bjørt Samuelsen og Ingolf S. Olsen luttóku á fundinum. Fitt av fólki var møtt í hølunum hjá Havnar Arbeiðskvinnufelag, har fundurin varð hildin.
– Hetta uppskotið er broytt nakað í mun til, hvat vit fóru til val uppá, men eg kann avgjørt seta flugubein í teir týdningarmiklu kassarnar um at tryggja burðardygga veiðu, betri atgongd til nýggjar aktørar og at virðirøkja munandi, segði Ingolf vinnunevndarlimur fyri Tjóðveldi á fundinum.
Bjørt, sum er forkvinna í vinnunevndini, vísti á, at tað eru stórar avbjóðingar í fiskivinnuni.
– Vit hava svølgt stórar kamelar við stórum kúlum og longum hárum, segði Bjørt og sipaði til, at flokkurin hevur víst samráðingarvilja og hevur givið seg fyri at náa eini semju.
Flokkurin hevur eisini arbeitt hart fyri at fáa eina breiðari semju við andstøðuflokkar. Tvær ferðir hevur semja verið í samgonguni, og 17 tingfólk skrivaðu undir seinastu semjuna.
Bjørt vísti á, at samgongan er í minniluta í vinnunevndini. Hetta hevur eisini seinkað arbeiðinum í at gera eina nýskipan, tí at vinnunevndin fær ikki álitið úr nevndini uttan loyvi frá andstøðuni. Havast skal í huga, at serliga Fólkaflokkurin og Sjálvstýri hava víst lítlan og ongan hug at koma nærri eini semju, tí teir allarhelst als ikki vilja broyta nakað við verandi skipan.
Tað var sjálvandi avmarkað, hvussu nógv vinnunevndarumboðini kundu siga, tí samráðingar eru enn í illum partarnar. Men Bjørt segði, at tað var útilokað at leingja loyvini í eitt ár, eins og Miðflokkurin hevur kravt. Tað kom eisini fram á fundinum, at Tjóðveldi ikki fór at ganga við til at broyta avgerðir á etiska økinum fyri at gera eina nýggja samgongu.
Allir samgonguflokkarnir fóru til val uppá at fiskivinnuna av nýggjum. Bæði Bjørt og Ingolf vístu á fundinum á, at vit mugu fáa eina fiskivinnunýskipan áðrenn 1. januar 2018, tá ið loyvini ganga út. Tey vístu á, at hóast politiska støðan er spent, eru líkindi enn til at semja verður funnin. Eins og Annita á Fríðriksmørk segði við Fjúrtanda í síðstu viku, er trúgv enn uppá, at vilji er til at fáa eina fiskivinnunýskipan.


text:
Í sambandi við 20 ára føðingardagin hjá KRIS var landsstýrismaður boðin á vitjan á stovninum.
Á vitjanini, sum var 30. november, varð m.a. umrødd royndarverkætlanin um fyribyrging og tamarhaldi av kynsligum ágangi á børn og ung, sum Kris hevur fingið stuðul, kr. 75.000 til at skipa fyri í skúlum, sum taka av hesum tilboði. Verkætlanin byrjaði í januar 2020, men orsakað av Korona fyrisipanum í vár, so er verkætlanin longd til eisini at fata um skúlaárið 2020-21. Fyriskiparnir hava havt framløgur í fleiri skúlum kring landið, byrjað varð í Eysturoynni, men tiltøk hava eisini verið í Suðuroy og í Streymoynni.
Stigtakarnir hava fingið góðar afturmeldingar frá skúlunum bæði, hvat er viðkomandi og týdningin at viðgera evnið, at tað er umráðandi at seta orð á hesi viðurskifti, hvussu vit kunnu varnast trupulleikan, og hvussu vit tosa við børn, um vit hava illgruna um, at tey eru fyri kynsligum ágangi. Eisini er umráðandi at vísa á barnrættindasaáttmálan, hvat er óhóskandi atburður og at umrøða, hvussu heilin virkar í serligum støðum í sambandi við m.a. trauma og kenslur.
Stigtakararnir løgdu dent á, at hetta er eitt evni, sum lærarar og pedagogar eiga at læra um í síni útbúgving. Við upplýsing og undirvísing kunnu vit náa langt, at kunna um og vísa børnunum, at vit tora at tosa um evnið, kunnu vit steðga møguligum kynsligum ágangi. Tí tað er ein samfelagsskylda at forða fyri, at nakað barn skal uppliva kynsligan ágang, og fyri at basa trupulleikanum mugu vit tora at tosa um hann og síggja tekini.
Á myndini eru Jenis av Rana, landsstýrismaður og Sigvør Gregersen, Beinta M. Pedersen, Óluva Højgaard, Gvøðbjørg West og Malan Kjærbo frá KRIS.


text:
Hesa grein skrivaði eg fyri einum árum síðani, har eg royndi at fáa umsitingina av Norðoyatunlinum og Vágatunlinum til Klaksvíkar, men hon endaði í Runavík. Havi ikki fingið við, um hon er latin upp í Runavík, er hon tað? Her greinin hjá mær, eg skrivaði tann 25. januar 2018, les her:
Krevjið umsitingina av Norðoyatunnilinum til Norðoyggjar beinanvegin
Nú arbeiðsplássini í Eysturoynni og Norðoyggjum fara at minka munandi í framtíðini, er tað ongantíð ov skjótt, at fáa almennar stovnar frá Tórshavn til økini í Norðoyggjum og Eysturoynna.
Líka til høgra beini er umsitingin av Norðoyatunnilinum
Tað sær út sum, at vit í Noroyggjum skulu blíva við at gjalda til Norðoyatunnilin, sjálvt um hann er útgoldin, men so er at krevja at umsitingin av Norðoyatunnilinum flutta til Norðoyggjar beinanvegin, helst í hesum mánaðinum ella í Februar.
Inntøkurnar í Alivinnuni og Fiskivinnuni fara minka munandi, har fleiri hundratals arbeiðspláss á hesum økjum vera løgd niður. Tað er sjón fyri sókn, har Bakkafrost longu hevur sagt 147 fólkum úr starvið og um nakrar mánaðarar, so verður túrurin hjá okkum í Klaksvík og tað verður bæði í Alivinnuni og Fiskivinnuni.
Á Norðoyatunnlinum arbeiða ikki so nógv fólk, men tað er so ein lítil byrjan. Eydnast tann flytingin væl, so er bara at halda áfram, tað má vera uppá tíðina, at almennir stovnar vera fluttir runt alt Føroya land.
Fyri at hetta skal lata seg gera, so er tvingandi neyðugt, at allir útjaðarapolitikkarnir standa saman og so er at býta kristliga almennu stovnarnar ímillum økini. Onkrir kunnu fara til Suðuroyar, onkrir vestur til Vágar, onkrir til Sandoynna, onkrir til Eysturoynna, onkrir til Norðoyggjar og so sjálvandi onkrar í Suðurstreymoy. Hetta fer at gera eini javnari Føroyar og er tað ikki tað øll vilja hava.
Símun á Høvdanum


text:
Vilt tú vera partur av einari av Føroya størstu handilsfyritøkum? SMS hevur seinastu árini víðkað um sítt virksemið til at umfata fleiri handlar kring landið. SMS rekur í dag sølumiðstøðirnar SMS og Miðlon, bakaríið Mylnan, Bónushandlarnar og Miklagarð.
Talan er um eitt fjølbroytt starv, har tú verður partur av einum toymi, sum hevur ábyrgd av maskin- og elrakstrinum hjá SMS-samtakinum. Arbeiðið umfatar bæði størri og smærri el og maskintekniskar uppgávur umframt installasjón av nýggjum rakstrartólum – herundir køliskipanir. Tú kemur at arbeiða hjá tekniska leiðaranum og umsjónarfólkum, og saman við fleiri tekniskum veitarum til rakstrartól. Talan er um fulltíðarstarv, har ein partur av arbeiðinum eisini kann fara fram uttan fyri vanliga arbeiðstíð.
Vit ímynda okkum, at tú hevur elektrikara- ella aðra líknandi handverkaraútbúgving.
Løn sambært avtalu.
Umsókn við prógvum, yrkisleið, royndum og viðkomandi skjølum skulu sendast til sara@sms.fo ella P/F SMS, Postboks 1059, 110 Tórshavn
Um tú hevur spurningar, ert tú vælkomin at venda tær til Sáru J. Petersen, starvsfólkaleiðara, á tlf. 265176 ella á sara@sms.fo
Umsóknarfreistin er 14. apríl 2020, og starvið verður sett skjótast gjørligt.


text:
Netbankatrygd
Netbankatrygd verjir móti fíggjarligum missi, um tín fyritøka hevur verið fyri innbroti í netbankanum.
Tøkniliga menningin gongur skjótt og hevur við sær fleiri spennandi møguleikar fyri teg og tína fyritøku. Men samstundis gerst tað alsamt meira trupult at verja seg móti álopi frá teldusníkum. Tí hava vit eina trygging, ið kann hjálpa tykkum at dekka eitt møguligt innbrot í tykkara netbanka.
Tryggingin dekkar beinleiðis útreiðslur og staðfest tap á kontuni hjá tínari fyritøku, sum avleiðing av innbroti í netbankanum.
Hent at vita
-
Tryggingin dekkar eisini, um innbrotið hendir umvegis teldlar og fartelefonir.
-
Tað er ein treyt, at tín fyritøka hevur dagført og trygt KT-umhvørvið, við firewall og antivirus.
-
Tryggingin dekkar álop á føroyskar og danskar kontur, ið fyritøkur við føroyskum V-tali eiga.
-
Tryggingin verður teknað sum eitt ískoyti til eina galdandi leysafætrygging.
Rætta loysnin til tykkara tørv
Ring til okkara Vinnudeild á 35 81 00. So hjálpa vit tykkum at finna røttu tryggingarloysnina til tykkara tørv.
VIT HJÁLPA TÆR AT VELJA RØTTU TRYGGINGARNAR
- Ring til okkara á 358100
- Skriva til okkara á trygd@trygd.fo
-
Fylg okkum á Facebook
-
Boða frá skaða her


text:
Hevur tú trupulleikar við kvf.fo?
Hevur tú trupulleikar við heimasíðuni hjá Kringvarpinum, kanst tú royna at fylgja vegleiðingini niðanfyri, soleiðis at forritini á teldu tíni verða dagførd.
Windows
Dagfør Windows stýriskipanina við at fylgja slóðini her.
Tak niður nýggjasta Adobe Flash spælaran við at fylgja slóðini her.
Apple
Dagfør Apple stýriskipanina við at fylgja slóðini her.
Tak niður Google Chrome-kagan her.
Kringvarp Føroya tekur onga ábyrgd av uttanhýsis tilfari og forritum ella nýtsluna av hesum.


text:
Sakaris Stórá
Sakaris Stórá (28. juli 1986) úr Skopun er ein føroyskur filmsleikstjóri. Í desember 2012 vann hann tað allarfyrstu almennu føroysku filmsvirðislønina, sum var latin.[1] Virðislønin eitur Geytin, uppkallað eftir einum manni, sum varð nevndur Geytin, hesin maðurin ferðaðist kring oyggjarnar við filmum, sum hann so vísti í ymiskum bygdum. Tað var langt áðrenn fólk fingu sjónvarp. Sakaris hevur nomið sær filmslistarliga útbúgving í Noregi. Fyrst gekk hann eitt ár á film- og videolinjuni á Agder Folkehøgskole uttanfyri Kristiansand, síðan helt hann fram í tvey ár á Nordland Kunst- og Filmfagskole í Lofoten. Endaligi fráfaringarfilmur hansara á seinna skúlanum var Passasjeren. Á sama skúla hevur Sakaris fyrr gjørt stuttfilmin Ikaros[2]. Sakaris var dagligur leiðari hjá Klippfisk frá august 2009 til mars 2010. Á heysti og vetri 2012 starvaðist hann sum lærari hjá Føroya Fólkaháskúla.[3] Í 2014 var filmur hansara Vetrarmorgun boðin við til altjóða filmstevnuna í Berlin, sum var hildin í døgunum 6. til 16. februar 2014.[4][5] Filmurin Vetrarmorgun var tilnevndur tríggjar heiðurslønir, og hann vann eina av teimum, nevniliga virðisløn, sum ein altjóða dómaranevnd dømdi, og var tað í bólkinum fyri stuttfilmar, á enskum verður virðislønin nevnd: The Special Prize of the Generation 14plus International Jury. Virðislønin er 2.500 evrur, sum svarar til umleið 18.000 danskar krónur.[6]
Filmar eftir Sakaris Stórá[rætta | rætta wikitekst]
Spælifilmar[rætta | rætta wikitekst]
- Dreymar við havið, 2017. Handrit: Marjun Syderbø Kjelnæs samstarvi við Sakaris Stórá, mál: føroyskt, longd: 1 tími og 20 minuttir. Sjónleikarar: Helena Heðinsdóttir, Juliett Nattestad.
Stuttfilmar[rætta | rætta wikitekst]
- Passasjeren, 2009, longd: 9 minuttir
- Ikaros, 2008, longd: 7 minuttir
- Summarnátt, 2012, longd: 17 minuttir
- Vetrarmorgun, 2013, longd: 19 minuttir[7]
Virðislønir, tilnevningar, gávugóðs o.a.[rætta | rætta wikitekst]
- 2014 - Fekk Ársins miðlavirðisløn 2014 LGBT frá LGBT Føroyum
- 2014 - Vann virðislønina The Special Prize of the Generation 14plus International Jury á Berlinaluni 2014.
- 2014 - Vetrarmorgun var tilnevndur Teddy Award á Berlinaluni 2014.[8]
- 2013 - Vetrarmorgun varð tilnevndur Geytan, vann tó ikki.
- 2013 - Hálvt ára starvsløn frá Mentanargrunni Landsins.[9]
- 2012 - Geytin, filmsvirðisløn á 25.000 krónur, hann vann fyri stuttfilmin Summarnátt[10]
- 2011 - Mentanarvirðisløn Landsins, Sakaris fekk serstøku virðislønina á 50.000 kr., sum hetta árið var givin til ungt listarfólk[11]
- 2010 - Berlinale Talent Campus
- 2010 - Stuttfilmur Passasjeren hjá Sakaris vann heiðursløn á filmsfestivali í Reykjavík í bólkinum Besti stuttfilmur hjá einum nýggjum leikstjóra Á filmsstevnuni RIFF vóru 140 filmar úr 29 londum sýndir.[12]
Keldur[rætta | rætta wikitekst]
- ↑ Kringvarp.fo, Sakaris vann fyrsta Geytan
- ↑ Birkblog.blogspot.dk Sakaris Stórá, filmslistamaður úr Skopun
- ↑ Linkedin.com
- ↑ Planet.fo, Filmurin Vetrarmorgun á heimsins størstu filmsstevnu
- ↑ Berlinale-talents.de
- ↑ Berlinale.de, AWARDS AND JURIES IN THE GENERATION SECTION
- ↑ birkblog.blogspot.com, Stjørnurnar spæla á Sandi
- ↑ nordicstylemag.com, Interview with Sakaris Stórá: Faroese film selected for Berlin International Film Festival
- ↑ Kringvarp.fo 30 fáa starvsløn
- ↑ Listinblog.blogspot.dk
- ↑ MMR.fo
- ↑ Sandportal.fo Sakaris Stórá fingið virðisløn fyri stuttfilm


text:
Jona Henriksen
Jona Elisabeth Frida Henriksen, betri kend sum Jona Henriksen (fødd 4. januar 1924 í Tórshavn) er ein fyrrverandi føroyskur politikari (Javnaðarflokkurin) og skrivstovukvinna.[1] Hon var í starvi hjá Føroya Banka 1950–1967, og seinni starvaðist hon sum skrivari hjá KFUK 1967–1997. Hon hevur verið limur í Føroya kirkjustjórn, Útvarpsnevndini, Føroya skúlastjórn og í stýrinum fyri Landssjúkrahúsið. Hon var býráðslimur í Tórshavnar býráð 1968–1972, møtti sum varalimur á Føroya Løgtingi 1975–1978, og var sum fyrsta føroyska kvinnan (saman við Karin Kjølbro), vald inn á Løgtingi 1978–1980. Jona varð ikki afturvald í 1980, men sat í Løgtinginum sum varalimur til 1988. Jona er dóttir Elisabeth Mouritsen (1903-91) og Johan Pauli Henriksen, sum var borgarstjóri í Havn, løgtingslimur og stýrislimur í Havnar Arbeiðsmannafelag. Móðir hennara var við til at seta á stovn ungmannafelagið Merkið.


text:
Bústaðarbyrðan veksur framvegis
Nýggjastu bústaðartølini hjá Betri Banka geva eina ábending um, at prísvøksturin heldur fram, tó ikki við somu ferð, sum vit hava sæð seinastu árini.
Miðal sethúsaprísurin í Tórshavn var 3,5 mió krónur í øðrum ársfjórðingi 2021. Miðalprísurin í Tórshavn er 7% hægri higartil í ár samanborið við miðalprísin í 2020.
Miðal sethúsaprísurin fyri Føroyar var 2,2 mió. krónur í øðrum ársfjóringi. Hetta er ein hækking á 17% higartil í ár, samanborið við í 2020.
Hóast lutfalsliga stóran vøkstur í sethúsaprísunum, lækkaðu prísirnir við 100.000 krónum í Tórshavn og 150.000 krónum í restina av landinum, frá fyrsta til annan ársfjórðing. Tað kann vera eitt tekin um, at prísvøksturin ikki fer at halda fram við somu ferð, sum vit hava sæð seinastu árini. Tó er mest sannlíkt, at orsøkin er, at sethúsasølurnar í øðrum ársfjóringi hava verið færri í tali og talan í fleiri førum hevur verið um eldri hús, sum vanliga hava lægri prísvirði enn nýggj.
Bústaðarbyrðan er framvegis vaksandi. Hetta skyldast partvíst, at miðal inntøkan hjá føroyingum er lækkað eitt vet. Bústaðarbyrðan higartil í 2021 í Tórshavn og í Føroyum er ávikavíst 33% og 22%. Hetta svarar til ein vøkstur á ávikavíst 2 og 3 prosentstig samanborið við 2020.


text:
Um tú ikki velur fría talu, so hevur haldið 10 tímar talu við 20GB.
Tú fært Pling púra ókeypis við tínum telefonhaldi.
(vanl. prísur 99 kr./mðr.)
Hevur tú tørv á Reiking Pluss?
Um tú skalt út at ferðast ella vilt halda samband við tíni kæru uttanlands, so er Reiking Pluss nakað fyri teg!
Við Reiking Pluss frá Tosa kanst tú tosa heilt upp í 20 tímar og nýta øll tíni data í 76 londum. Hetta er eisini galdandi, um tú ringir úr Føroyum til eitt annað land.
Sí lond niðanfyri:
Albanien, Armenien, Australien, Azerbaijan, Bangladesh, Belarus, Belgien, Bolivia, Bulgarien, Czechia, Danmark, Estland, Eysturríki, Finland, Frankaríki, Georgia, Ghana, Gibraltar, Grikkaland, Holland, Hong Kong, Indien, Írland, Ísland, Isle of Man, Ísrael, Italien, Japan, Kanada, Kasakhstan, Kirgisistan, Korea, Kroatien, Kuwait, Lettland, Lichtenstein, Litava, Luksemborg, Makedónia, Malaysia, Malta, Moldova, Montenegro, Namibia, Noreg, Nýsæland, Pakistan, Póland, Portugal, Romanien, Russland, Serbien, Singapore, Slovakia, Slovenia, Spanien, Sri Lanka, Suður Afrika, Sveis, Svøríki, Tadsjikistan, Taiwan, Tansania, Thailand, Trinidad, Tunesien, Turkaland, Týskland, Stóra Bretland, Ukraine, Ungarn, USA, Uzbekistan, Vietnam


text:
Vegurin til Kirkjubøar verður stongdur fyri allari ferðslu meðan vegurin verður asfalteraður, frá mánakvøldið 20/9 kl.20:00 til kl.06:00 morgunin eftir.
Arbeitt verður frá mánakvøld kl. 20:00 til Fríggjamorgun kl.06:00 tríggjar vikur fram.
Arbeitt verður fram við landsvegnum frá Norðasta Horn og til Gomlurætt, tíðarskeiðið 31/8-2021 og fram til august í 2023.
Bilførarar vera bidnir um at vísa varsemi hatta tíðarskeiðið.
Arbeitt verður á landsvegnum við Raktanga á Strondum frá 24. august og árið út.
Heitt verður á bilførarar um at vísa varsemi.
Arbeitt verður á Funningsfjarðavegnum frá 24. august og árið út.
Heitt verður á bilførarar um at vísa varsemi.
Arbeiðsvegur verður gjørdur við Skálavíkarvegin, eystanfyri vegamóti Skálavík og Húsavík.
Bilførarar vera bidnir um at vísa varsemi.


text:
Korona í Føroyum – kanningar av smittutølum, sjúkueyðkenni og andevni hjá korona sjúklingum í Føroyum
Verkætlanarleiðari Shahin Gaini
Stutt lýsing Kanningar av smittutølum, sjúkueyðkenni og andevni hjá korona sjúklingum í Føroyum
Tíðarskeið Apríl 2020-
Toymi Landssjúkrahúsið, Fróðskaparsetur Føroya, Landslæknastovnurin.
Stuðlar COVID-19 átakið hjá Granskingarráðnum.
Samband shaga@ls.fo
Útgávur Vísindagrein "Epidemiology and Clinical Course of First Wave Coronavirus Disease Cases, Faroe Islands" í tíðarritinum Emerging Infectious Diseases.
Les meira


text:
Landsstevna Javnaðarfloksins fegnast um, at flokkurin aftur situr við landsins leiðslu, og um tey úrslit, sum longu eru rokkin eftir sjey mánaðum í Tinganesi.
Javnaðarflokkurin fór til val uppá einar rættvísari og meiri samhaldsfastar Føroyar, og fleiri týðandi stig eru longu tikin:
Pensiónistar hava fingið størri útgjald, tí samhaldsfasti er styrktur.
Familjur í fátækraváða hava fingið styrk.
Barsilsskipanin er longd.
Miðal og lægru inntøkurnar hava fingið skattalætta.
Landsstevnan fegnast um, at neyðugar íløgur nú verða gjørdar fyri at bøta um umstøðurnar hjá fólki við serligum avbjóðingum. At skúlaverkið verður ment. At mentanin verður lívgað. At umhvørvið verður raðfest. Og – ikki minst – at íløgur verða gjørdar kring landið.
Alt hetta er neyðugt, skulu vit røkka tí fremsta málinum av øllum: At fáa fólk at trívast, støðast og fjølgast í Føroyum.
Tað kostar – men prísurin er nógv hægri, um vit ikki standa okkum væl í kappingini um ungdómin.
Landsfundurin fegnast um, at samgongan hevur sett sær fyri at raðfesta barnafamiljur, ungdóm og útbúgving, eitt nú við at leingja barnsburðarfarloyvið upp í eitt ár, at hækka barnafrádráttin og lestrarstuðulin munandi og at bjóða fleiri útbúgvingar út kring landið.
Størsta uppgávan komandi tíðina verður at finna semju um eina fiskivinnunýskipan, sum tryggjar, at fiskiríkidømið eisini framyvir verður fólksins ogn, at veiðan er burðardygg, og at greiðar treytir áseta, at øll hava javnbjóðis rætt at troyta okkara fiskiríkidømi.
Tað er nógv ferð á búskapinum í løtuni. Tí mælir landsstevnan til at halda aftur við íløgum og útreiðslum, sum kunnu bíða til ferðin í privatu vinnuni makar. Eftir eitt skeið við ov heitum búskapi kemur altíð steðgur í, og tey, sum tá verða rakt, eru altíð tey, sum Javnaðarflokkurin skal verja.
Í øllum heiminum verður ríkidømi í dag savnað á alt færri hondum. Prísurin fyri henda ójavna er stórur. Ójavnin hevur við sær ein veikari búskap, størri ótryggleika og verri trivnað. Og tað ger ta kensluna av at hoyra saman, sum er samanhangsmegin í øllum sosialdemokratiskum samfeløgum, veikari.
Ójavnin er eisini vaksin í Føroyum seinnu árini. Tí heldur landsstevnan tað vera í tøkum tíma, at Føroyar aftur verða snaraðar á javnaðarkós. Tí Føroyar hava tørv á okkara hugsjón – enn sum áður.
Soleiðis samtykt 16. apríl 2016 í Skótahúsinum við Løkin
Landsstevna Javnaðarfloksins


text:
GPS
GPS (stytting fyr Global Positioning System) er ein skipan, sum kann staðseta støð á jørðini við fylgisveinum. Yvir tredivu fylgisveinar eru í ringrás kring jørðina. Ein GPS-móttakari er eitt tól, sum kann rokna frástøðuna til fylgisveinar. Um GPS-móttakarin fær frástøðuna til 3 fylgisveinar, kann hann rokna positiónina á jararyvirflatanum. Um móttakarin fær frástøðuna frá 4 fylgisveinum, kann hann eisini rokna hæddina. Mest vanligu nýtsluøkini fyri GPS’arar er í skipum, bátum og bilum. GPS-móttakarin hevur ymisk kort, soleiðis at tú altíð sært, hvar tú ert. Í nøkrum GPS-móttakarum til bilar kanst tú eisini hoyra eina rødd, sum sigur tær, hvussu tú skalt koyra fyri at koma til tað staðið, sum tú hevur sligið inn á tólið.


text:
Grindabátarnir og summarið 2014
Grindabátarnir fara aftur í summar fleiri ferðir.
17. mai 2014 eru grindabátarnir bjóðaðir til Sumbiar til Mentanardagarnir – MENT – í Sumba. Um viðrar verður farið av Vágseiði og róð verður til Sumbiar.
24. mai 2014 er Johannu – dagur í Vági, tá sluppin Johanna TG 326 hátíðarheldur 130 ára føðingardag. Um viðrar verður farið av Garðabrúgv út á fjørðin kl. 13.30.
2. Hvítusunnudag verður farið til Víkarbyrgis. Um viðrar gongur leiðin til Víkarbyrgi. Í Víkarbyrgi verður, sum vant, gudstænasta. Um tað ikki viðrar at fara til Víkarbyrgi, so verður farið inn á Lopra.
Møguliga verður eisini onkur onnur ferð í summar.
Meiri verður at frætta um ferðirnar, tá vit nærkast.


text:
- Øll Størv (112)
- Byggivirksemi (0)
- Fiskavøruídnaður (3)
- Fiskiskapur (0)
- Flutningur (1)
- Flutningur sjóvegis (3)
- Fyrisiting og tænastur (27)
- Gistihús og matstovur (12)
- Handil og umvæling (10)
- Heilsu- og almannaverk (41)
- Kunningartøkni (1)
- Lærupláss (2)
- Skipasmiður og smiður (2)
- Undirvísing (3)
- Vinnuligar tænastur (7)
Sjúkrarøktarfrøðingur í farloyvisstarv og og tímaløntur avloysari til Sambýlið í Bøgøtu
Vit sóknast eftir
- Sjúkrarøktarfrøðingi í farloyvisstarv á setanarbrøki 0,85, frá 1. november 2021 ella eftir nærri avtalu til og við 30. september 2022. Arbeitt verður í skiftandi vaktum og annað hvørt vikuskifti
- Tímaløntum avloysara
Í Sambýlinum í Bøgøtu, sum er ætlað fólkum við demenssjúku, búgva 7 fólk.
Høvuðsendamálið við størvunum er – í tøttum samstarvi við deildarleiðaran og starvsfólkini – at tryggja búfólkunum dygdargóða sjúkrarøkt og stuðul á fakliga høgum stigi við støði í ynskjum og tørvum hjá tí einstaka búfólkinum.
Førleikakrøv og karmar
Til starvið sum sjúkrarøktarfrøðingur krevst autorisatión og útbúgving sum sjúkrarøktarfrøðingur. Breiðar fakligar royndir er ein fyrimunur, eins og útbúgving og royndir innan eldra- og demensøkið kunnu vera fyrimunir.
Fyra at røkka endamálinum um dygdargóða sjúkrarøkt krevst, at tú hevur góð evni at samskifta og samskipa, eins og vilja og evni til at virka í einum tvørfakligum toymi, har tú í dagliga samstarvinum lutar tína vitan. Væntað verður somuleiðis, at tú ert fleksibul og virkin í mun til at finna góðar loysnir, sum kunnu stuðla undir innihaldsríkar dagar í einum heimligum umhvørvi.
Til starvið sum tímaløntur avloysari eru – umframt fólk við heilsufakligari ella líknandi útbúgving – onnur áhugað eisini vælkomin at søkja.
Vit kunnu bjóða eitt arbeiðspláss við góðari upplæring og nógvum fakligum avbjóðingum, har tú fært brúkt tína útbúgving, royndir og førleikar og kanst menna teg fakliga og persónliga.
Eisini bjóða vit okkara starvsfólkum at venja ókeypis í venjingarhølunum ‘Ven og Virka’.
Virksemið hjá Norðoya Bú- og Heimatænastu, NBH, tekur støði í nærveru, fleksibiliteti og høgum fakligum støði. Hesi virði síggjast aftur í visjónini fyri NBH, sum er soljóðandi:
- NBH strembar eftir at skapa fjøltáttaðar møguleikar fyri nærveru, eldru borgarum, avvarðandi og starvsfólkum at gagni.
- NBH vil raðfesta fleksibilitet og samskapan í teimum loysnum, ið framyvir skulu finnast á eldraøkinum.
- Fyritreytin er eitt hugvekjandi øki, sum er grundað á álit, høgt fakligt støði og virðing.
Lønar- og setanartreytir
Lønar- og setanartreytir sambært galdandi sáttmála millum Fíggjarmálaráðið, Kommunala Arbeiðsgevarafelagið og Felagið Føroyskir Sjúkrarøktarfrøðingar, eins og galdanda sáttmála við avvarðandi felag viðv. tímalønta starvinum.
Nærri kunning um størvini fæst við at venda sær til Dianu Johannessen, deildarleiðara, á tel. 793425 ella við telduposti til dianaj@nbh.fo.
Umsókn við avritum av prógvum, autorisatión v.m., verður at senda til nbh@nbh.fo ella Norðoya Bú- og Heimatænastu, Nólsoyar Pálsgøta 32, Postsmoga 2, FO-710 Klaksvík.
Umsóknarfreistin til størvini er á middegi 28. oktober 2021.


text:
Tað er fyrst í september. Vit eru farin í urtagarðin hjá Pól Jespersen í Havn at vita, hvussu gróðurin er nú heystið er komið. Pól vil hava epli, røtur og krydd til matin og rabarbur til ymiskt omaná. Saman við Pól fara vit at vita, hvat er undir slokkunum og hvussu gróðurin er, tá hann tekur upp. Filmurin varir í 5 minuttir.
Uppgávur:
1 Hvørji amboð hevur Pól við sær í urtagarðin?
2 Hvat tekur hann upp úr moldini?
3 Hvat brúkar hann tað, sum hann tekur upp, til?
4 Hvussu metir Pól, um kryddið smakkar og angar nóg væl?
5 Hava tit urtagarð ella veltu heima?
6 Hevur tú nakrantíð tikið nakað upp úr moldini í urtagarðinum ella veltuni hjá tykkum?
7 Um so er, hvat hevur tú brúkt tað til?


text:
Sangur 51
Halt fast við Jehova!
1. Jehova er Gud, honum sømir allan heiður,
og fullveldi sítt hann við fullum rætti eigur.
Guds orð hevur megi, hann fremur tað, hann vil.
Halt fast við Jehova tín Gud og gleð teg til,
at hann skal á fold og á fólkum fáa skil.
2. Gud grundaði veldi á sannleika og rættferð,
sín bústað hann valdi í hæddini, har dýrd er.
Hann kallar á eyðmjúk, tí flokkast tey um hann.
Halt fast við Jehova tín Gud, ið hjálpa kann,
við vísdómi kærleikans hjørtuni hann vann.
3. Ei himlanna himlar so víðir rúma Gudi,
hans fíggindar standa við skomm og skerdum luti.
Hvørt lyfti frá Gudi til veruleika varð.
Halt fast við Jehova tín Gud og gev tær far,
at lívið fær meining, bert hann er okkum nær.
(Sí eisini 5 Mós. 4:4; 30:20; 2 Kong. 18:6; Sl. 89:15.)


text:
Bárður Jákupsson fernisering í Gamla Seglhúsinum í dag klokkan 17:00
mentan24-09-2021 - 13:43 - Jóanis Nielsen
So er tað í dag, fríggjadagin tann 24. september 2021 at listaframsýningin í Gamla Seglhúsinum, har listamaðurin Bárður Jákupsson kemur at sýna fram, letur upp.
Framsýningin umfatar 17 oljumálningar og 11 vatnlitamyndir.
Fernisering verður kl. 17:00 og kemur Dávur Winther formaður í Norðoya Listafelag at røða.
Umframt lættari ábit og tónleik, verður eisini møguligt at heilsa uppá listamannin sjálvan.
Talan er um eina søluframsýning, sum kemur at hanga uppi fram til 20. oktober 2021.
Framsýningin er opin soleiðis:
Mánadag til Fríggjadag frá klokkan 14:00 til 17:00.
Um so er, at tað ikki liggur fyri at vitja hesar tíðir, er eisini møguligt at avtalað eina hóskandi tíð við at ringja 217055 ella 227072.
Hjartaliga vælkomin !


text:
Vit hava hugt nærri eftir hvussu býtið millum kortini hava verið hesi fimm fyrstu umførini. Samanlagt í Effodeildini eru fallin 101 gul kort og fýra reyð. TB/FC Suðuroy/Royn hava fingið 16 gul kort, men onki reytt. Hetta gevur sambært Faroesoccer 16 sektarstig. Givið verður eitt sektarstig fyri gult kort og trý fyri reytt kort.
Talvan niðanfyri vísur Effodeildarliðini og tey kort, sum tey hava fingið. Har sæst, at TB/FC Suðuroy/Royn er tað liðið, sum hevur fingið flestu gulu kortini. Flest sektarstig hevur KÍ fingið.
Hyggja vit nærri at TB/FC Suðuroy/Royn, so kann staðfestast at har eru tvey leikbann í væntu.
Jón Krosslá Poulsen og Heri Kjærbo hava higartil fingið trý gul kort og eftir fýra gul kort fær leikarin leikbann.


text:
Kristni 5 - Lærarabók
Kunning: ‘Kristni 5. Lærarabók’ er partur av bókaheild til kristnikunnleika í 5. flokki. Lærarabókin ger tað lætt at leita fram júst tað, lærarin hevur brúk fyri. Viðmerkt er týðuliga, hvat evni og hvørja síðu í næmingabókini sipað verður til. Aftast eru sangir. Spiralryggur, svart-hvítar myndir úr næmingabókini, 149 bls., 2013. Lærarabókin er skipað soleiðis, at tað skal vera lætt hjá læraranum at leita fram júst tað, hann hevur brúk fyri. Viðmerkt er týðiliga, hvat evni og hvørja síðu í næmingabókini sipað verður til. Hvat er kapittulin um Fremst í hvørjum kapitli í næmingabókini Kristni 5 er eitt tittulblað, sum lýsir evnið. Í lærarabókini eru hugskot til samrøðu í flokkinum. Øll tittulbløðini í næmingabókini eru á Snar og kunnu tískil verða víst við sjónvørpu. Sálmar og sangir Til allar kapitlar verður víst til viðkomandi sálmar og sangir. Numrini til sálmarnar vísa til Sálmabók Føroya kirkju. Sangirnir, ið verður víst til, standa aftast í lærarabókini. Meira um evnið Tað, sum hevur týdning fyri innihaldið í kapitlinum, verður viðgjørt undir hesum punkti. Komið verður stutt inn á bíbliutekst, útleggingar, umstrídd evni, fakta o.a. Hugskot Hugskot til hvussu undirvísingin kann verða skipað eru til allar síður í næmingabókini. Nøkur hugskot eru samrøðuevni, onnur vísa læraranum, hvussu undirvísingin kann gerast meira spennandi, og uppaftur onnur eru størri og minni undirvísingarupplegg. Ætlanin er ikki, at lærarin nýtir øll hugskotini í lærarabókini. Aktivitetir Víst verður til spøl, bólkaarbeiði, tvørfakligt arbeiði, uppgávur o.a., sum kunnu gera undirvísingina meira viðkomandi og fjølbroytta. Av og á verður rátt til, at flokkurin ger ein lítlan leik. Her er ikki hugsað um at gera so nógv burturúr við búnum o.ø. Helst skal leikurin verða framførdur sama tíma. Royn og fá flestu næmingar við. Tey, ið ikki hava nakran aktivan leiklut, kunnu t.d. vera djór, fuglar, einglar, steinar, blómur o.s.fr. Skapandi arbeiði tekur tíð, og lærarin má tí viga undirvísingina soleiðis, sum hann heldur vera best fyri at røkka ávegismálunum í námsætlanini. Tað ber ikki til at nýta øll hugskotini og allar aktivitetirnar, sum verða nevndir í lærarabókini, tí til tað er skúlaárið ov stutt. Snar Bókaheildin hevur eina síðu á Snar, sum støðugt verður útbygd. Síðan er á sonevndu bókahillini. Beinleiðis slóð til síðuna


text:
Í kvøld verða fyrstu FoGames í LoL, og tey verða samskipa í ráð við okkara frásøgu-legenda, Sámal. FoGame hevur verið aktivt í Dota 2 og í CS:GO síðani vit byrjaðu Esport.fo, og hevur havt nógvan traffik, og kø’irnar hava verið nakað langar til tíðir fyri at joina spølini.
Í hesum sambandinum fara vit at vísa eina vegleiðandi tekst og myndarøð, fyri hvussu tú gert fyri at joina spæli, eftir tú hevur skrásett teg á League of Legends síðuni.
Tekst stig-fyri-stig.
- Tú skrásetur teg til game á LoL síðuni, velur tíðspunkt nær tú vilt spæla.
- Joina ts.esport.fo á Teamspeak, joina LoL Lobby og síðani opnar LoL og klikkar á Play
- Síðani skalt tú velja Custom game -> Normal -> klikka á join game (um eingin lobby er, ger ein nýggjan við navninum esportfo og tournement mode, og loyniðorð tað sama um neyðugt er fyri tí)
- Síðani skalt tú velja møguleikan til at síggja Private games, set eitt flugubein í tí.
- Leitað eftir esportfo í leitið teigninum og joina esportfo lobby.
- Avtalað sortering av ranks, soleiðsnar at spølini verða so jøvn sum gjørlig.
Stig-fyri-stig myndarøð.


text:
Týskvøldið 7. juli kl. 18.30 verður skipað fyri rennikapping í Runavík. Kappingin, sum er 4. umfar í Grand Prix kappingini fyri vaksin hjá FÍF, er eisini kapping um FM heiti í 10 km renning á vegi.
Eins og undanfarin ár verður byrjað omanfyri Litaval. Runnið verður úteftir til Sjómansheimið, har sneitt verður oman á keiina. Síðan verður runnið inn eftir Gulasteinsvegi og niðan á vegin áraka Føroya Banka, har sneitt verður úteftir aftur. Henda leið skal rennast góðar 9 ferðir.
Seinastu ferð koma rennararnir á mál við Sjómansheimið.
Hendan rutan verður vanliga nýtt í Várkappingini, og verður mett at vera ein tann skjótasta 10 km rutan í landinum.
Kappast verður í hesum bólkum, ið allir renna 10 km:
Kvinnur opin bólkur (f. -1993)
Menn opin bólkur (f. – 1993)
Kvinnur (K45+) f. 1963-1954
Menn (M45+) f. 1963-1954
Kvinnur (K55+) f. -1953 ella fyrr
Menn (K55+) f. -1953 ella fyrr
Tilmelding fer fram her á heimasíðuni renn.fo innan týsdagin kl. 12.00 ella á staðnum beint undan kappingini. Opnað verður fyri tilmelding sunnudagin 5. juli.
Luttøkugjaldið, ið er kr. 50,- verður goldið, tá startnummarið verður avheintað niðanfyri Sjómansheimið kl. 18.00 kappingardagin.


text:
Aladdin
Ævintýrini í Túsund og Einari Nátt vórðu søgd í Eysturlondum fyri mongum hundrað árum síðan. Seinni vórðu tey skrivað í stórar bøkur. Eitt tað kendasta er ævintýrið um unga Aladdin, sum finnur eina gamla lampu. Tá ið hann gníggjar lampuna, kemur ein mætur andi, og hjá honum er einki óført. Vit hitta apu hansara og fátæku skyldfólk hansara, ommuna og systrina. Aladdin gerst skotin í Jasmin, dóttur sultanin í Jamar, og hon fær eisini tokka til hansara, men hann er ikki tann rætti til hennara, tí hann er alt ov fátækur. Har er ein óndur gandakallur, sum vil hava magisku lampuna, tí hann vil ráða í Jamar, men Aladdin er heppin og fær fatur í henni. Søgan fer fram í Arábia.


text:
Tað var fínt undirhald, og síðstu løtuna varð tað heilt spennandi, tá ið toppliðið á Skála í kvøld hevði vitjan av HB.
Stóran part av kappingini hevur næstbesta liðið hjá HB verið undir ella dygst omanfyri niðurflytingarstrikuna.
Undan vitjanini á Skála í kvøld hevði HB vunnið úrtøku í fýra dystum á rað – tveir sigrar og tveir javnleikir – og aftur í kvøld skarst tað væl. Undir Mýruhjalla rigga havnarmenn til at fara stutta teinin suður aftur í høvuðsstaðin við 4-3 sigri. Hálvleiksstøðan var 3-0 til HB.
Sigurin ber við sær, at HB hevur 29 stig og er fimm stig frá niðurflytingarstrikuni. Hóast tapið er Skála framvegis topplið við 46 stigum.
Síðstu vikurnar hevur HB liðið verið væl mannað, og soleiðis var tað eisini í kvøld. Jógvan Rói Davidsen, Ási Dam og Áki D. Samuelsen vóru millum teir fyrstu ellivu, og har var Lukas G. Giessing eisini. Hann hevur verið skaddur stóran part av kappingarárinum.
Eftir fyrra hálvleik bendi einki á, at tað síðstu løtuna fór at verða spennandi. HB var frammanfyri 3-0. Miðskeiðis í fyrra hálvleiki setti Gilli Róason hol á, og seks minuttir undan steðginum økti Áki D. Samuelsen um munin til 2-0. So gekk tað skjótt, tí ein minutt undan steðginum var Áki D. Samuelsen aftur upp á spæl, tá ið hann legði upp til 3-0 málið, sum Lukas G. Giessing skoraði.
Sjey minuttir eftir steðgin minkaði Dávid Johansen um munin til 3-1, eftir at Andreas Egeberg Jacobsen við horna hevði lagt innfyri. Skála spenti álopsbogan og vann nógv hornaspørk, men 18 minuttir undan leikloki sá alt út til at vera avgjørt, tá ið innskifti Jákup L. Thomsen økti um munin til 4-1.
Skálamenn løgdu tó ikki kongin. Teir vístu góðan hugburð, og ellivu minuttir undan leikloki minkaði Teitur R. Joensen eftir hornaspark um munin til 4-2. Og fýra minuttir undan leikloki varð tað heilt spennandi, tá ið innskifti Pædur Dam Jacobsen skoraði, og so var 4-3. Andreas Egeberg Jacobsen átti uppleggið.
Skála pressaði fyri at javna. Tað eydnaðist ikki, men tað var tætt við. Jan Ingason Hansen hevur verið nógv skaddur í ár. Hann var millum teir fyrstu ellivu í kvøld, og í tíðini, sum dómarin legði aftrat, var um reppið, at hann skoraði, men bólturin fór við síðuna av HB málinum.
Annan leygardag fer HB at spæla á heimavølli ímóti NSÍ, og Skála fer at spæla á útivølli ímóti Víkingi.
Leygardagin 18. september
KÍ - FC Suðuroy: kl. 13.15
Víkingur - B71: kl. 15.00
AB - NSÍ: kl. 14.00
25. september
Víkingur - Skála
EB/Streymur - AB
HB - NSÍ
B71 - KÍ
FC Suðuroy - B36
28. september
B36 - EB/Streymur


text:
One Direction
One Direction eru ein dreingjabólkur úr Stóra Bretlandi og Írlandi, sum var stovnaður í 2010.
Limir í bólkinum[rætta | rætta wikitekst]
- Niall Horan, føddur 3. september 1993. Hann vaks upp i Mullingar í Írlandi. Hann luttók í X-Factor sum 16-ára gamal.
- Liam Payne føddur 29. august 1993. Hann er frá Wolverhampton í Stóra Bretlandi.
- Harry Styles føddur 1. februar 1994. Hann er frá Holmes Chapel í Cheshire í Stóra Bretlandi.
- Louis Tomlinson føddur 24. desember 1991. Hann er frá Doncaster í Stóra Bretlandi.
Fyrrverandi limir[rætta | rætta wikitekst]
- Zayn Malik føddur 12. januar 1993. Hann er úr Pakistan, men vaks upp í Bradford í Stóra Bretlandi. Zayn fór úr bólkinum 25. mars 2015.


text:
Heimsins vandamiklasta harkalið úti á djúpum
Bókaklubbin
- Síður: 142
- Útgávuár: 2021
- Upprunamál: Norskt
- Innbinding: innbundin
- Rithøvundur: Arne Svingen
- Myndir: Ida Larmo
- Týðari: Vagnur Streymoy
HEIMSINS VANDAMIKLASTA HARKALIÐ er villari enn nakrantíð. Nú hava tey bygt ta størstu sleingibyrsuna nakrantíð við selunum hjá abba Killer.
Tey mugu grøða Vampýrrósuna fyri ta allarringastu sjúkuna. Tey fýra gerast sumoglímarar og finna ein deyðan mann í Illaskógi. Harafturat prógvar harkaliðið, hvat veruligt vinalag er, og tað førir tey út, har eingin grynnir. Í bókunum um Heimsins vandamiklasta harkalið eru fimm stuttar, villar og ordiliga stuttligar søgur um alt, ið kann henda, tá ið tey vaksnu ikki hava eitt vakið eyga.


text:
7002.09 - Skapandi Læra
Skeiðsnummar
7002.09
Heiti
Skapandi Læra
ECTS
4,5
Endamál
Endamálið við skeiðnum er tríbýtt: (1) Tey lesandi skulu fáa greiða fatan av, hvat skapandi læra snýr seg um. (2) Tey lesandi skulu fáa innlit í ástøði, hugtøk og fyribrigdi, sum sermerkja skapandi- og estetiskar lærutilgongdir. (3) Tey lesandi skulu gerast tilvitað um didaktiskar avbjóðingar, ið eru serliga tengdar at skapandi arbeiðshættum
Innihald
Tey evni, ið verða viðgjørd, eru: • Skapandi læra í søguligum høpi • Skapandi læra sum partur av broytingarnámsfrøðiliga rákinum • Grundleggjandi hugtøk í skapandi læru og estetiskum lærutilgongdum • Skapandi læra, kreativitetur og list • Skapandi læra sum mentan og tjóðarbygging • Skapandi læra sum samleikagerð • Skapandi lærutilgongdir í ymiskum lærugreinum • Skapandi lærutilgongdir á dagstovni, í barnagarði og í skúla
Próvtøkuháttur
Eftir lokið skeið skulu tey lesandi skriva eina próvtøkuuppgávu. Uppgávan verður skrivað í bólki. Uppgávan er lýst í serstøkum uppgávuskjali Tá ið mett verður um uppgávuna verður hugt at: • Um tann lesandi dugir at draga ástøði, hugtøk og fyribrigdi, ið sermerkja skapandi lærutilgongdir, inn í uppgávusvarið • Um tann lesandi megnar at grunda yvir didaktiskar spurdómar og ivamál, ið eru miðdepils í skapandi arbeiðshættum • Um tann lesandi megnar at skriva ein samanhangandi tekst • Um tann lesandi nýtir greiðan málburð, setningsbygnað og rætta stavseting • Um tann lesandi nýtir vísindaligar keldur og dugir at brúka APA-tilvísingarskipanina


text:
Zumba
Nú ber til at ganga til Zumba í Viðareiðis skúla. Tað er Selma Schmidt, sum fer at undirvísa. Undirvísingin fer fram mánakvøld og hóskvøld.
UM ZUMBA
Zumba er ein stuttligur dansi- og venjingarháttur. Tað er ongin skeiv rørsla, tað ræður um at hava tað stuttligt ímeðan man íðkar og fær sveittan fram. Venjingin í Zumba er ein samanseting at skjótum og seinum rytmum, og er sera effektivt til bæði at tapa seg og at koma í form.
Í Zumba er pláss til øll, man nýtist ikki at røra seg á ein ávísan hátt ella duga tað áðrenn. Kom og ver við og flyt teg við góðum tónleiki og fá eitt smíl á varrarnar.
Ver í klæðum, sum tú kanst røra teg frítt í.
Undirvísingin fer fram frá 28. januar - 26. mars.:
· mánakvøld kl. 18.00 – 19.00
· hóskvøld kl. 20.00 – 21.00
Tekning fer fram hjá Selmu á tlf. 281084
Um nóg nógv tekna seg, verður byrjað hóskvøldið 28. januar
Kostnaður 300 kr.


text:
Vit velja kommunustýri fjórða hvørt ár. Veljarin atkvøður fyri einum persóni, sum er uppstillaður á einum lista. Áðrenn valið eru uppstillingarfundir, og øll, sum eru 18 ár og eldri, hava bæði rætt og skyldu at verða á listanum. Atkvøðutalið á hvørjum lista ger av, hvussu nógv fólk av hvørjum lista verða vald í kommunustýrið.
Valrætt og valbæri til kommunuval í Føroyum hava øll tey, ið eru 18 ár og eldri og eru búsitandi í Føroyum.
Valrætt og valbæri til kommunuval í Føroyum hava eisini teir útlendingar, sum seinastu 3 árini undan valinum hava havt fastan bústað í Føroyum og eru fyltir 18 ár.


text:
Super well uppgáva
Malena Olsen og Maria Josephsen fara komandi mánaðirnar at mynda samskiftið hjá Klaksvíkar kommunu í tøttum samstarvi við samskiftiseindina hjá Klaksvíkar kommunu.
Verkætlanin hjá Klaksvíkar kommunu Ung í arbeiði (UÍA) hevur aftur í ár ment seg soleiðis, at tey ungu í kommununi nú gjøgnum ein nýggjan starvsportal sjálvi kunnu finna sær eitt hóskandi starv. Hesin møguleikin skal geva teimum ungu royndir í at sjálvi seta seg í samband við arbeiðsgevaran og samstundis liva upp til tey krøv, sum arbeiðsgevarin setur.
Malena og Maria hava tikið av hesum nýggja møguleikanum, tí tær hildu, at uppgávan á samskiftiseindini hjá Klaksvíkar kommunu sá spennandi út.
- Vit valdu at royna hetta starvið, tí tað kundi væl hent seg, at tað júst er hendan starvsleiðin, ið fer at mynda okkara framtíðarstarv, siga Malena og Maria.
Komandi mánaðirnar fara Malena og Maria at taka sær av nýggja Instagram-profilinum hjá Klaksvíkar kommunu, har tær m.a. fara at luttaka til tiltøk, sum kommunan skipar fyri. Eisini fara tær at gera annað virksemi og hendingar í kommununi sjónligt. Í fyrstu atløgu fer teirra íkast at gerast sjónligt á tíðarrenslinum á sosialu miðlunum hjá kommununi.
Malena og Maria siga, at hetta er ein super well uppgáva. Tær greiða frá, at tær longu hava verið við til fyrsta kommunala tiltakið, og hava fingið fleiri fylgjarar á Instagram, men at málið sjálvandi er, at fáa enn fleiri fylgjarar.
-Vit ynskja at vísa øllum, hvussu well Klaksvík er, og fara serliga at vísa teimum ungu í okkara aldursbólki øll tey ymisku tilboðini og støðini, kommunan hevur at bjóða, siga tær at enda.
Klaksvíkar kommuna ynskir Malenu og Mariu vælkomnum.
Klaksvíkar kommuna á Instagram: @klaksvikar_kommuna


text:
Elsebeth Mercedis Gunnleygsdóttur, landsstýriskvinna í almannamálum, sum eisini er landsstýriskvinna í familjumálum, hevur gjørt av at broyta vígslusskjølini, frá maki 1 og maki 2, til maður og kvinna.
Og hjá samkyndum frá maki 1 og maki 2 til kvinna og kvinna ella maður og maður.
Tað er Familjufyrisitingin, um fer at umsita skjølini, og vígslumyndugleikar kring landið skulu tí venda sær til Familjufyrisitingina, tá brúk er fyri fleiri eintøkum av vígsluskjølum.
Vígsluskjølini umfata m.a. Hjúnalagsváttan, Eftirkanningarbók, Vígslubræv og Altjóða Hjúnabandsváttan.


text:
Machu Picchu
Machu Picchu (quechua: Machu Pikchu, eisini kent sum Horvni inkabýurin) høgt uppi í Andesfjøllum í Perú var týdningarmikil inkabýur í 15.- og 16. øld[1]; hann lá væl fyri hermálsliga og var ringur at søkja at. Skansabýurin Machu Picchu var 12 km2 til støddar. Hann var bygdur á nógvar bríkar, ið vóru høgdar inn í fjallalíðina, fleiri enn 600 m. uppi. Machu Picchu liggur 2430 metrar yvir havinum.[2] Tað var so mikið torført at sleppa til býin, at spaniólar ongantíð funnu hann.[3] Tað er ikki lætt at koma til inkabýin Machu Picchu, sum doyði út og varð fjaldur av trøum og øðrum plantuvøkstri. Nú á døgum er hann kent ferðamál.
Í 1530-árunum gjørdu spaniólar innrás í Inkaríkið og hertóku landið Perú. Tað var viknað av innanhýsis ósemjum, og hertøkan elvdi til, at inkamentanin syndraðist. Nógv fólk doyðu, býir vórðu lagdir í oyði, og bríkar og vatningarskipanir fóru fyri skeyti. Sponsku hertakararnir varnaðust ikki býin, tá ið teir tóku landið í 1532, og ikki fyrr enn í 1911 kom amerikanski fornfrøðingurin Hiram Bingham fram á “horvna býin”, ið hann leingi hevði verið nevndur.[4] Har eru toftir av til dømis templum og 143 sethúsum. Næstan 400 ár seinni varð ein gloymdur býur funnin aftur uppi á einum fjalli. Nú varð býurin nevndur Machu Picchu. Áðrenn býurin varð avtoftaður, var hann bústaður hjá teimum seinastu inkakongunum. Machu Picchu varð sett á heimsmentanararvslistan hjá UNESCO í 1983.[5]


text:
Lat telduna verða dagførda
Veikleikar í stýrisskipanini (t.d. Windows XP) ella í forritunum á telduni (t.d. Adobe Reader) verða ofta misnýttir av teldusníkum. Tí er týdningarmikið at lata telduna verða dagførda og syrgja fyri, at stýrisskipan og forrit altíð eru dagførd, so at eingin vandi er fyri veikleikum. Best er at nýta eina sjálvvirkna dagføring. Um tað ikki er møguligt ber til at fara inn á heimasíðuna hjá framleiðaranum og kanna um nýggjar dagføringar eru tøkar.
Nýt antivirus og verjugarð (firewall)
Verjugarðurin tryggjar teg í størstan mun í móti teldusníkum, sum royna at koma í samband við tína teldu. Antivirusforritið kannar hinvegin eftir, um tað liggja skaðiligar kotur í teldupostum og fílum, sum tú móttekur og letur upp, og tað kannar harafturat javnan telduna fyri virus. Syrg fyri, at verjugarðurin og antivirusforritið verða ofta dagførd - best er um hetta verður gjørt á sjálvvirkandi hátt. Syrg eisini fyri at gera eina heildarskanning av harðdiskinum við jøvnum millumbilum.
Áset trygdarstigið í tínum kaga (browser)
Áset trygdarstigið í tínum kaga, soleiðis at tú altíð verður spurd, tá ið kunning, fílur og forrit verða løgd inn á telduna. Á henda hátt fært tú møguleika fyri at forða fyri, at óynsktar kotur verða lagdar inn á telduna.
Ger trygdarrit av tínum skjølum
Tað er ikki altíð, at skaðiligar kotur kunnu fáast burtur við einum antivirusforriti. Tí mást tú, um tú ert óheppin, reinsa telduna og leggja styrisskipanina og øll forritini inn á telduna av nýggjum. Tá ið hetta er gjørt, kanst tú leggja skjøl, myndir, tónleik og annað, sum tú hevur tikið trygdarrit av, inn aftur á telduna.
Nýt góð og trygg loyniorð
Loyniorð eru tann týdningarmiklasta verndin av tínum persónligu upplýsingum. Syrg fyri at nýta loyniorð, ið eru torfør at gita, og minst til at halda tey loynilig. Mælt verður til at hava sum vana at broyta loyniorð regluliga, í minsta lagi 3. hvønn mánaða og nýt ikki sama loyniorð á fleiri støðum.
Set bronglingina (krypteringina) í tínum tráðleysa netverki til
Bronglingin verjir teg ímóti, at onnur brúka títt netverk og harvið tær tænastur, sum tú hevur goldið fyri. Fyri ikki at verða avdúkað nýta brotsfólk ofta tráðleysa netverkið hjá øðrum at fjala seg í, tá ið tey fremja brotsverk. Hetta kann hava við sær, at ósek koma undir illgruna fyri at hava framt brotsgerðir, tey einki vita um. So minst til at seta bronglingina í tráðleysa netverkinum til.
Far ikki inn á leinki og lat ikki viðfestar fílur upp
Tað er ofta í teldupostum ella gjøgnum beinleiðis boð í kjattrúmum, at brotsfólk royna at lokka teg í eina fellu. Ofta viðfesta tey eina fílu, sum tey vilja hava teg til at lata upp. Fílan vísir seg síðani at vera eitt forrit, sum gevur brotsfólkunum atgongd til tína teldu, soleiðis at tey kunnu misnýta tínar persónligu upplýsingar við t.d. at gera innbrot í netbankan hjá tær. Eitt slíkt álop nevnist troisk ross (trojanskir hestar), av tí tað hevur hóttandi eginleikar, ið ein einki visti um.
Tey kunnu eisini viðfesta eitt leinki, sum tey vilja hava teg til at klikkja á. Hetta leinkið førir ofta til eina brotsliga síðu, har teldan verður kannað fyri veikleikar, so at eitt skaðiligt forrit kann leggjast inn á telduna. Í einum øðrum slagi av álopi roynir síðan at fáa teg til at taka eitt skaðiligt forrit niður við at fáa teg til at vátta innleggingina. Tú skalt vera serliga varin, tá ið tú kjattar beinleiðis við onnur ella ert í kjattrúmum, tí hesar tænastur kunnu spjaða skaðiligu forritini skjótari enn teldupostar. Far bert inn á leinki, um tú kanst gjøgnumskoða, hvagar tey leiga teg, og um tú hevur álit á avsendaranum.
Goym ikki spamm-teldupostar
Tú skalt altíð royna at strika spamm uttan at lata tað upp. Um tú letur spamm-post upp ella svarar honum, er sannlíkt, at tú fært enn meiri spamm. Ofta viðfesta brotsfólk eitt leinki, sum tú kanst klikkja á. Hetta leinkið førir ofta til eina brotsliga síðu, har teldan verður kannað fyri veikleikar, so at eitt skaðiligt forrit kann leggjast inn á telduna. Í einum øðrum slagi av álopi roynir síðan at fáa teg til at taka eitt skaðiligt forrit niður við at fáa teg til at vátta innleggingina. Um tú vilt verja teg fyri spamm, kanst tú til dømis nýta spammfiltur. Spammfiltur er ofta í antivirusforritum.
Lat ikki persónligar upplýsingar víðari
Ikki svara teldupostum, ið látast at vera frá bankum ella gjaldstænastum, um leinki eru til heimasíður, sum biðja teg um persónligar og viðkvæmar upplýsingar. Bankar og gjaldstænastur biðja ONGANTÍÐ um persónligar upplýsingar í teldupostum. Tílíkar viðkvæmar upplýsingar kunnu misnýtast av brotsfólki til at misnýta tín samleika og tøma tínar kontur.
Ver annars altíð varin við at lata persónligar upplýsingar við telduposti. At senda teldupost kann samanberast við at senda opin postkort.
Hugsa teg um, tá ið tú vitjar heimasíður
Ver varug við, hvar tú keypir, og hvørjum heimasíðum tú tekur niður frá. Eisini um heimasíðan er væl úr hondum greidd og sær flott út.
Tá ið tú keypir á netinum er tað altíð gløgt at nýta viðurkendar gjaldsmiðlar sum til dømis gjaldskort. Um tú hevur verið úti fyri sviki, kanst tú fáa peningin aftur, um tú hevur rindað við korti, tí tú ert fevndur av “Loven om visse betalingsmidler”. Um tú gert eina bankaflyting beinleiðis á eina kontu, hevur tú onga trygd fyri endurgjaldi.
Les meiri um e-handil á forbrug.dk
Hugsa teg um, tá ið tú tekur forrit niður frá netinum
Tak bert forrit niður frá netinum, um tú hevur álit á heimasíðunum, sum bjóða forritini út. Áðrenn tú leggur forritini inn á telduna hjá tær, eigur tú at kanna, um tú sigur ja til, at tínar persónsupplýsingar verða latnar víðari, og at tú vilt móttaka lýsingar.
Hugsa teg um, um tú fært tilboð um lættvunnan pening
Minst til, at tú ikki kann vinna ein lottovinning, um tú ikki spælir lotto, og at tú ongantíð skalt gjalda pening fyri at fáa tín vinning útgoldnan.
Starvstilboð, sum koma í gjøgnum teldupost um lættvunnan pening, kunnu sum oftast setast í samband við lógarbrot. Tað kemur fyri, at fólk verða boðin eitt starv, sum ber í sær, at tey skulu hjálpa til við at taka í móti peningi og síðani senda pening víðari. Lønin er ofta ein partur upp á 5-15 procent. Slík starvstilboð koma ofta frá brotsfólki, sum hava brúk fyri einum múldýri. Hesi múldýr eru einsamøll um at bera vandan og verða allaroftast fangað.


text:
Hósdagin 30. septembur 2021 var listaleypurin á vitjan.
Hesaferð vóru næmingar úr 4., 5. og 6. flokki bodnir inn í ein estetiskan hugaheim við tónleikaframførslu frá KLINGRA.
Áðrenn vitjanina, hevur KLINGRA havt eitt samstarv við 6. flokk. Flokkurin fekk til uppgávu at taka nakrar myndir og nøkur ljóðbrot, sum KLINGRA síðani skuldi flætta uppí teirra framførslu. Hetta eydnaðist sera væl!
KLINGRA er mannað av listafólkunum Dánjal á Neystabø, Heðin Ziska Davidsen og Kim Rafael Nyberg.
Meira kann lesast um KLINGRA undir hesari leinkju:
KLINGRA — Ein tónleikaframførsla, sum ljóðar eitt sindur sum tú — Listaleypurin
Sigast má, at hetta var ein áhugaverd og estetisk uppliving í fimleikahøllini hendan dagin.


text:
Marghøllin í Vági
Marghøllin er størsta ítróttahøll í landinum við innandura graslíkisvølli, hægsta klatriveggur í landinum og einum bouldering-klatriveggi. Marghøllin hevur framúr møguleikar til fræsan ítrótt við rennibreyt, lopgrøv og hæddarlopi.
Hevur tú áhugað í at klatra í Marghøllini, so set teg í samband við okkum.
Hallir av hesum slagnum, við stálkonstruktión og membrani sum klædning eru vanligar kring allan heim, og verða eisini brúktar til alskyns endamál, ikki bara til fótbólt og annan ítrótt, men eisini til ymisk sløg av goymslum, sum hangar á flogvallum os.fr. Í næstu grannalondum okkara, Norra og Íslandi, eru fótbóltshallir av hesum slagi vanligar.


text:
Eftir drúgva tilgongd hittust Tórbjørn Jacobsen, borgarstjóri í Runavíkar kommunu, og teir báðir Janus Thomsen og Magni Dybczak, ávikavíst stjóri og rakstrarleiðari í føroyska orkufelagnum Effo, í hølunum hjá felagnum á havnarlagnum í Søldarfirði týsdagin 21. september - og teir vóru ikki ørindaleysir.
Hetta skrivar Runavíkar kommuna á heimasíðu sínari, har greitt verður frá søguliga virkseminum hjá Esso/Statoil/Effo á staðnum.
Heimasíðan hjá kommununi skrivar síðani, at avtala varð gjørd millum Pf. Effo og Runavíkar kommunu. Hon ber við sær, at partafelagið Effo átekur sær at gera eina nýggja oljugoymslu í økinum, og at Runavíkar kommuna átekur sær at fylla út og planera økið undir goymsluni – áleið 6 túsund fermetrar - við grundarlagi í tekningum frá Landsbyggifelagnum og Pf. Effo.
Tórbjørn Jacobsen og Janus Thomsen undirskrivað avtaluna (Mynd: runavik.fo)
Talan er um økið suður frá bryggjuøkinum, og ístaðin fyri at spreingja úr økinum omanfyri er ætlanin at brúka grót úr Sandoyartunlinum, sum kommunan frammanundan hevur keypt, til endamálið.
Tá komið er á mál við fylling og bygging, verður leigusáttmáli gjørdur partanna millum, sum er samsvarandi vanligum treytum fyri vinnuleigu, skrivar runavik.fo.
Runavíkar býráð samtykti einmælt á býráðsfundinum í kvøld at taka undir við avtaluni.


text:
7465.17 - Økokritikkur og lívfrøði til miðdeild
Skeiðsnummar
7465.17
Heiti
Økokritikkur og lívfrøði til miðdeild
ECTS
13
Fortreytir
Treytin fyri at taka skeiðið er, at tann lesandi er innskrivað/ur til lestur á Námsvísindadeildini.
Endamál
Á hesum skeiði skulu tey lesandi ogna sær fakliga vitan um lívfrøði og megna at gagnnýta hesa til undirvísing, bæði í náttúru og tøkni og sum tvørfakligt undirvísingarevni við denti á føroyskt.
Innihald
Ástøðiligi partarnir eru hesir: • Lívfrøði og frálærufrøði • Akademisk skriving • Náttúruvísindalig vísindaástøði • Biophilia undirvísingarhátturin • Kyknan, virkni og ílegur • Vistfrøði • Menning, soppar, plantur og dýr • Mannakroppurin • Tvørgreinaligur túrur til Sands • Tvørgreinaligt vikuskeið á Voxenåsen í Oslo, har tey lesandi fáa breitt innlit í norskan skaldskap, film, list, mál og bókmentir úr didaktiskum, náttúruvísindaligum og økokritiskum sjónarhornum • Nýtsla av verkstovum, tøkni og tøknifrøði er partur av øllum skeiðnum.
Læru- og undirvísingarhættir
Fyrilestrar, útferðir, verkstovur, framløgur
Læruúrtøka
1) At siga frá hvussu tilgongdirnar í kyknunum síggjast aftur í livandi verum og í vistskipanum og hinvegin hvussu umhvørvið kann ávirka tilgongdirnar í kyknunum. 2) At knýta tilgongdir í kyknum og umhvørvi saman við evolutión av djóra- og plantusløgum. 3) At greina form og funksjón í mannakroppinum. 4) At nýta kreativitet, tøkni og verkstovur sum amboð at greiða frá lívfrøðiligum fyribrigdum. 5) At byggja brýr millum náttúru og tøkni og føroyskt og at vísa á, greiða frá, meta um og leggja til rættis frálærulærutilfar og frálærugongdir í lívfrøðiligum og náttúruvísindaligum evnum sum síggjast aftur í skaldskapi 6) Tvørfakliga at nýta náttúruna sum tema bæði í máli, skaldskapi, sangi og tónleiki
Próvtøkuháttur
45% av próvtalinum verður latið fyri 3 smærri uppgávur. Hvør teirra verður mett við í minsta lagi 65% fyri lívfrøðifakligt innihald, í mesta lagi 25% fyri lærufrøðiligt og/ella tvørfakligt innihald, og 10% fyri málburð. Skeiðið endar við eini uppgávu sum umrøður lívfrøði í verkstovum, tvørfakligum samstarvi og frálærufrøði. Henda uppgávan telur 55% av samlaða próvtalinum, og verður mett við 30% fyri lívfrøðifakligt innihald, 30% fyri lærufrøðiligt innihald, 30% fyri tvørfakligt innihald, og 10% fyri málburð. Ritverkið skal vera á nøktandi akademiskum støði. Um ein lesandi ikki hevur møtt í minsta lagi 75%, ella ikki hevur luttikið aktivt, skal viðkomandi skriva eina avloysingaruppgávu, sum fevnir um tey evni, viðkomandi ikki hevur luttikið nøktandi í.
Próvdøming
Uttanhýsis
Próvtalsstigi
7-talsstigin
Lestrarlisti
Høvuðsbók: Kvammen, P.I., Lie, S., Nyhus, G.C., Vedum, T.V., og Ødegaard, T. (2014). Oppdag naturen. Biologi for lærere. Grunnskolelærerutdanning. Bergen: Fakbokforlaget: 1-549. Stuðulstilfar: Mohr, M. og Hanusardóttir, S. (2013). Fysiologi. Grundbók í arbeiðsfysiologi og venjingarfysiologi. Tórshavn, Nám: 1-270. Gaard, M. 2009. Lívfrøði til 7. flokk. Tórshavn, Nám: 1-141. Náttúra og Tøkni 1-2-3 (Næmingabøkur, arbeiðsbøkur og lærarabók)
Ábyrgd
Erla Olsen


text:
–Lat meg fyrst siga, at eg ikki eri vaksin upp við kvøðing og dansi. Tað var einki gjørt við at kvøða í skúlanum íLeirvík, tá eg var skúlabarn her. Onkrir dreingir dansaðu í Eysturoyar dansifelagi, og teir høvdu viðhvørt fyri at taka saman, tá ikki var farandi út. Tað minnist eg aftur á sum nakað stuttligt og gott, men sum heild fóru árini í fólkaskúlanum framvið, uttan at nakað varð gjørt við at kvøða. Tá eg fór á HF, var har tann kendi og kvæðakøni lærarin, Herluf Berthelsen, og hann fór upp á gólv við okkum. Í læraraskúlanum høvdu vit Árna Dahl, og hann tók kvøðing og dans inn sum part av undirvísingini í føroyskum. Í Norðskála- Oyrar skúla, har ið eg kom at starvast, tá eg var liðug í læraraskúlanum, varð nógv gjørt við føroyskan dansídansitíðini, og tað sama kann sigast um kvøðingina íLeirvíkar skúla, her eg nú starvist, greiðir Ingun Joensen frá.
Ingun heldur, at taðer umráðandi at dansa við børnunum í teimum yngru flokkunum:
– Vit hava teir yngstu næmingarnar í fólkaskúlanum her hjá okkum, og tí hava vit lagt okkum eftir at kvøða ymiskt lætt, ið hóskar til henda aldursbólkin. Eg og starvsfelagi mín, Dánjal, hava lagt eina ætlan, hvat iðvit læra at dansa í tí triðja flokkinum, sum vit varða av. Skúlin hevur sum heild eina miðvísa ætlan við dansinum, men tá hugsað verður um aldurin á næmingunum, krevja vit kanska meira av triðja flokki enn av hinum, sigur Ingun Joensen.
– Nú er so ymiskt, hvussu tað liggur fyri at læra uttanat hjá næmingunum. Sum lærari mást tú ansa eftir, at tað ikki gerst eina byrða hjá tí, ið hevur ilt við tí, men í løtuni hava vit nakrar dreingir í flokkinum, sum tað liggur so raðið fyri hjá bæði at duga kvæði og at kvøða. Ikki minst eru teir so serstakliga áhugaðir fyri dansinum. Teir hava við sínum áhuga eins og fingið onnur við sær. Tað, at skúlin, sum heild, arbeiðir við dansi og kvøðing, elvir bæði næmingum og lærarum at arbeiða við kvæðum. Ídansitíðini dansar skúlin eina ferð um vikuna, umframt at kvøðing er partur av tónleikatímunum, sigur Ingun Joensen.
Stundum verður sagt, at føroyski dansurin hevur eina so sera góða savningarmegi. Hvørjar royndir hevur Ingun av tí?
– Tað, at kvøða og at syngja, mennir børn sera nógv. Ikki minst málsliga. Eg plagdi bara at fara ígongd við at kvøða og so aftaná taka onkur torfør orð ígjøgnum og greiða frá, hvat tey merkja. Távit tosa um tað savnandi í dansinum, má eg siga, at dansurin er framúrskarandi. Øll kunnu vera við og kenna seg sum ein part av heildini. Tað sosiala og tað samasjóðandi í einum dansiringi er sera nógv vert. Endurtøkurnar gera, at børnini minnast orðini og kunnu taka undir. Stevið er eisini í sjálvum sær rørslumennandi, heldur Ingun.
Fyri kortum var dansistevna hildin íLeirvík. Hvussu var at dansa við næmingunum á hesu stevnu?
– Tað var eitt fínt tiltak. Okkara næmingar vóru við, og eg helt meg duga at síggja, hvussu nógv teir løgdu seg eftir at dansa so væl sum gjørligt. Hóast har vóru mong børn, sum okkara næmingar ikki kendu, so smæddust teir ikki burtur. Taðer sera læruríkt at dansa saman við øðrum og fáa taðupplivilsið. Tá eg aftaná havi tosað við næmingarnar um dansistevnuna, siga teir, at teir vóru glaðir fyri hana, sigur Ingun.


text:
Soleiðis gera tey í framhaldsdeildini í Vestmanna skúla, móðurmálsdagin 25. mars 2019.
Miðdeildin og innskúlingin hava aðrar skráir henda dag.
Mánadagur 25. mars
kl. 8:00 Næmingarnir møta sum vanligt
kl. 8:15-8:50 Jonhard Mikkelsen heldur fyrilestur um 200 ára dagin og um V.U.Hammershaimb
kl. 9:00-11:00 Verkstovur
kl. 11:00-11:30 Næmingarnir leggja síni avrik fram
kl. 11:30-12:00 Matarsteðgur
kl. 12:00-12:30 Næmingarnir leggja síni avrik fram
kl. 12:30-13:00 Hans Tórgarð spælir ein leik um V.U.Hammershaimb
Næmingarnir verða býttir í bólkar, og bólkarnir fara so í ta verkstovuna, ið er teimum tillutað.
Orsakað tíðarkarmin, sum er ein dagur, skal lærarin seta seg inn í sítt ábyrgdarevnið og avrita
neyðug skjøl og veita neyðugu kunningina í síni verkstovu. Tað merkir, at næmingarnir skulu ikki brúka tíð
upp á at leita eftir tilfari.
Næmingarnir gera so eina plansju, har hugflogið fær fríar ræsur. Síðan leggja næmingarnir
fram í plenum, og aftan á verða allar plansjurnar hongdar sum ein tíðarrøð úti á stóru gongini.
Ongar teldur verða nýttar hendan dagin
Móðurmálið og……..
1. J.C.Svabo
2. V.U.Hammershaimb
3. J. Jakobsen
4. Broytingin
5. Semingsuppskotið
6. Jólafundurin
7. Skúlin
8. Kirkjan / Gudstænastur
9. Fosturlandssangir
“Hvat gjørdi/-u hesin / hesir / hetta fyri móðurmálið?”


text:
Avbyrgingar er heitið á einum
nýggjum, einastandandi bókaverki, sum er úrslit av samstarvi millum yrkjaran og
myndlistamannin Tórodd Poulsen, Steinprent og Føroyaprent. Eitt nýtt
yrkingarsavn hjá Tóroddi Poulsen er altíð áhugavert í sær sjálvum, men í nýggja
savninum fáa vit tíggju upprunagrafiskar myndir oman á tað heila, umframt
permuna, sum eisini er eitt steinprent. Bókin, ið fevnir um hundrað síður, er
blivin júst so forkunnug, sum ein kundi ynskt sær frá myndlistarliga og poetiska
nýskaparanum. Tvær ferð hevur hann fingið Bókmentaheiðursløn M.A.Jacobsens og
hann er innstillaður til ta stóru Norðurlendsku Bókmentaheiðurslønina óteljandi
ferðir. Isolatiónirnar eru existentialistiskar, og kanska kunnu vit siga, at
tær eru existens-terminatoristiskar, tí sjálvandi snúgva tær seg í stóran mun
eisini um lívsins íhald. Sostatt fylgir yrkjarin og myndlistamaðurin somu
sorgblíðu slóð sum í seinastu yrkingarsøvnunum. Vit síggja eisini sama lyndið
til økta økonomisering, at orðini gerast færri, so at reglurnar sjáldan eru
settar saman av meira enn einum ella tveimum orðum. Yrkingarnar snúgva seg um
einsemi, tað at vera fyri seg sjálvan, at vera einstaddur og avbyrgdur og
eygleiða hvussu lívið styttist. Hetta ljóðar kanska deprimerandi, men tá tað
verður lýst á so originalan hátt og við so stórum listarligum yvirskoti, sum
Tóroddur Poulsen megnar at gera tað, verður upplivingin av Avbyrgingum í
grundini upplyftandi.
Tóroddur Poulsen: Avbyrgingar:
100 síður. Steinprent hevur givið út.
Stuðlað verkætlanini hava: Norðurlandahúsið
í Føroyum, Mentanargrunnur Landsins og Føroyaprent. Bókin fæst í Steinprenti og
í bókhandlinum. Hon kostar 350 krónur.
(KP)
orðini sum
skaptu landslagið
mugu altíð
vera har
tey eru
og øvunda
orðini
sum skaptu
skýggini
tendri ljósið
og eri takksamur fyri
at hugflogið
viðhvørt
kemur úr náttarmyrkrinum
og vitjar mína samvitsku:
fuglurin
avhoyrdi meg
um breyðmolar
og mutur
fjaðrarnir
kitlaðu meg so illa
at eg fekk ikki svarað


text:
Samband
Her fæst kunning um, hvussu tú fært samband við deildirnar í Føroya Rætti
Set teg í samband við Føroya Rætt
Telefon og teldupostur
Sorinskrivarin í Føroyum
C. Pløyensgøta 1
Postrúm 28
FO-110 Tórshavn
Avgreiðslutíð: 9.00 - 15.00
Telefon: +298 31 10 03
Telefax: +298 31 83 13
Teldupostur: post@sorinskrivarin.fo
Heimasíða: www.sorinskrivarin.fo
Borgarlig mál
Sorinskrivarin í Føroyum
Borgarlig mál
C. Pløyensgøta 1
Postrúm 28
FO-110 Tórshavn
Avgreiðslutíð: 9.00 - 15.00
Telefon: +298 31 10 03
Teldupostur: bs@sorinskrivarin.fo
Føroya Fútarættur
Sorinskrivarin í Føroyum
Fútarætturin
C. Pløyensgøta 1
Postrúm 28
FO-110 Tórshavn
Avgreiðslutíð: 9.00 - 15.00
Telefonavgreisla: 13.00 - 15.00
Telefon: +298 31 10 03
Teldupostur: fs@sorinskrivarin.fo
Føroya Skiftirættur
Sorinskrivarin í Føroyum
Skiftirætturin
C. Pløyensgøta 1
Postrúm 28
FO-110 Tórshavn
Avgreiðslutíð: 9.00 - 15.00
Telefon: +298 35 84 00
Telefonavgreiðsla: 09.00 - 12.00, tó ikki mikudag.
Teldupostur: sks@sorinskrivarin.fo
Revsirætturin
Sorinskrivarin í Føroyum
Revsirætturin
C. Pløyensgøta 1
Postrúm 28
FO-110 Tórshavn
Avgreiðslutíð: 9.00 - 15.00
Telefon: +298 31 10 03
Teldupostur: ss@sorinskrivarin.fo
Føroya Vannlukkutryggingarráð
Føroya Vanlukkutryggingarráð
c/o Sorinskrivarin í Føroyum
C. Pløyensgøta 1
Postrúm 28
FO-110 Tórshavn
Telefon: +298 35 84 64
Teldupostur: fvr@sorinskrivarin.fo
Telefontíð er mánadag - fríggjadag 09.00 - 12.00
Avgreiðslutíð er somu dagar 09.00 - 14.00
Ivast tú, hvønn tú skalt tosa við ?
Eg kann ikki møta í rættinum vegna sjúku
Um tú ikki fært møtt í rættinum vegna sjúku, skal tú sum skjótast seta teg í samband við rættin.
Rætturin kann krevja, at tú sendir eina læknaváttan. Í slíkum føri er týdningarmikið, at rætta oyðublaðið verður nýtt, her er leinkjan:
Far til læknaváttan
Tú skalt sjálv/sjálvur syrgja fyri at hava váttanarskjalið við til læknaviðtaluna, og væntast má, at dómarin bert góðkennir læknaváttanina, um henda er fylt út í sambandi við persónliga viðtalu hjá læknanum.
Tú rindar fyri tær útreiðslur sum standast av hesum.
Læknaváttanin skal vera rættinum í hendi í seinasta lagi 7 dagar eftir fráboðan um sjúku.
Eg havi spurningar um eina ávísa sak
Um tú kennir máltalið á ávísi sakini, sum tú spyrt um, hjálpir tað almikið, um tú upplýsir hetta, tá tú ringir ella skrivar til rættin, eitt nú í evnisteigin í einum telduposti.
Til skúlaflokkar og størri bólkar
Flokkar, sum eru áhugaðir í hesum tilboði, verða bidnir um at seta seg í samband við Føroya rætt umvegis post@sorinskrivarin.fo
Til fjølmiðlar
Fjølmiðlakunning um Føroya Rætt
Sorinskrivarin er samskiftispersónur hjá fjølmiðlunum.
Fjølmiðlar eru eisini vælkomnir at senda skrivligar fyrispurningar til post@sorinskrivarin.fo
Her eru viðkomandi leinkjur, sum fjølmiðlar kunnu brúka:
Fjølmiðlakunning um Danmarks Domstole
Danmarks Domstole hevur savnað alla fjølmiðlakunning, umframt viðkomandi upplýsingar um Danmarks Domstole, til fjølmiðlar at brúka.
Hetta fevnir um t.d. hagtøl, yvirlit yvir seinastu dómssamandráttirnar frá øllum rættum o.a.
Seinast dagførd: 23. september 2021


text:
Udlændingestyrelsen ið avgreiðir øll hesi mál, hevur nú gjørt eina gjølliga vegleiðing til ítróttarfeløg og umsøkjarar.
Udlændingestyrelsen hevur sett sær fyri, at hesi mál kunnu verða avgreidd uppá uml. 1 mánaða, treytað av, at umsóknin, setanaravtalen íroknað, er fult upplýst og eingir mótsigandi upplýsingar eru í innsendu skjølinum.
Gev gætur, at hetta snýr seg um sonevndu ítróttaravtaluna. Umsóknir um fulltíðarsett ítróttarfólk koma undir vanligu reglurnar.
Vegleiðingin sæst HER
Frá 1. august 2020 eru fylgjandi upphæddir galdandi:
Minstakravið til inntøkuna frá ítróttarfelagnum er: løn pr. mðr. kr. 12.067,72
Mest loyvda inntøka fyri hjávinnustarvið er íalt: løn pr. mðr. kr. 11.139,43
Frá 1. mai 2021 eru fylgjandi upphæddir galdandi:
Minstakravið til inntøkuna frá ítróttarfelagnum er: løn pr. mðr. kr. 12.218,24
Mest loyvda inntøka fyri hjávinnustarvið er íalt: løn pr. mðr. kr. 11.278,37
Dagførdu satsirnir eru galdandi fyri allar setanarsáttmálar, ið eru undirskrivaðir eftir at henda kunning er fráboðað á heimasíðuni hjá Útlendingastovuni.
Fyri longu givin ítróttarloyvir, eru tær upphæddir framvegis galdandi, sum givna loyvið var grundað á.


text:
Nú tosað verður um undirsjóvartunnil til suðuroyar, so er tað kanska upplagt, at vit gera ein…
Kategori: Ferðavinna
Leikur og leskiligur biti á Eðge í Mikladali
Føroyingar, ið ferðast í egnum landi: Leikur og leskiligur biti á Eðge í Mikladali Komið og…
Útoyggjastuðul 2021
32 umsóknir hava fingið játtað stuðul til útoyggjamenning í ár. Tá freistin at søkja um stuðul…
Det færøske spisekammer, Gutti viðgerð hummara í Múla
Hendan sendingin var víst á DR1 í morgun, har Gutti, Jórun, John Høj og onnur luttóku, …
Liðugt koppsett noyðast ikki í heimauppihald
Frá í dag er ikki neyðugt hjá ferðandi, sum kunnu vátta, at tey eru liðugt koppsett,…
Herd ferðatilmæli
Grundað sera álvarsomu koronustøðuna um allan heimin, hevur Danmark litað allan heimin reyðan. Sostatt mæla danskir…
Soleiðis kannar Sjúkrahúsverkið fyri koronu um jólini
Sjúkrahúsverk Føroya boðar nú frá, hvørjar dagar kannað verður fyri koronu um jólini. Á Eystaru bryggju…
Opið bræv til Jørgen Niclasen landsstýrismann í samferðslumálum og SSL
Mánadagin gekk sjón fyri søgn, tá nýggja skipið hjá Strandferðsluni, Erla Kongsdóttir, fór í sigling um…
Sam til Nólsoyar verður als ikki góðtikið
Tað kann ikki vera rætt, at Kalsoyingar skulu svíða fyri at bæði Erla Kongsdóttir og Hasfjord…
Erla Kongsdóttir fingið siglingar- og ferðafólkaloyvið
Strandferðslan hevur nú fingið góðkent siglingar- og ferðafólkaloyvið til Erlu Kongsdóttir frá Skipaeftirlitinum og klassanum, DNV…


text:
Archive for august, 2014|Monthly archive page
Europa teskar
Vit liva í eini tíð, tá vit eru noydd at taka støðu í málum, sum eru grundleggjandi fyri okkara framtíð, samstundis sum vit ikki vita, um vit eru keypt ella seld. Tora vit t.d. at finnast at muslimum, tá teir fremja illgerðir? Gerast vit ikki tá rasistisk og dyrka ein mentanarfíggindaligan hugburð? Og tora vit at finnast at Ísrael? Gloyma vit ikki tá, hvat jødunum var fyri ikki minst í 1940’unum, og gera vit okkum ikki tá inn á Guds útvalda fólk. Soleiðis sveiggja tankarnir fyrst annan vegin og síðan hinvegin, og stríðið, sum var orsøk til vinglið, kann halda fram ótarnað.
Vit standa, sum høvdu vit bitið í lort.
Í okkara heimsparti stendur tann sonevnda eurosentrisman fyri skotum. Eurosentrisma er í stuttum at halda, at bara vit her í Europa eru nakað, vit skara framúr, Europa er tann framkomni heimsparturin og øll onnur eru tilafturskomin, undarlig, perifer, hava lítið og onki at bjóða av veruligum týdningi.
Hesin hugsunarháttur hevur í seinnu helvt av 20. øld fingið eitt skot fyri bógvin. Tað er ikki politiskt eftirfarandi longur at taka ein heimspart fram um ein annan, tí allir heimspartar hava sínar dygdir, hóast teir eru ymiskir. Henda sannroynd gav europearum ein sovornan hvøkk, at teir ikki longur tordu at føra tað fram, sum veruliga var vert at halda fast við, m.a. tað sum eru sprottið úr upplýsingastevnuni.
Nei, frælsið kann ikki stigbendast longur. Øll eru fræls á sín hátt, sjálvt tey, sum opinlýst eru ófræls.
Vit kunnu finnast at, at fólk verða fongslað fyri politiska sannføring, og biðja tey londini, sum brúka slíkan framferðarhátt, um at skamma seg, men at fara at finnast at sjálvari skipanini í slíkum londum er ikki bara frekt, men beinleiðis nasvíst. Hyggið tit bara eftir tykkum sjálvum, er tá ofta svarið. Og vit bakka og skammast full av skuldarkenslum.
Her er tað sjálvrættvísið, sum stingur sítt høvur fram.
Sjálvrættvísi er ein háttur at skilja heimin, sum ger, at eg haldi meg í hvussu er á summum økjum at hava meira rætt enn onnur. Og hesin avlopsrættur gevur mær rætt til at finnast at fólkum, sum ikki meina tað sama sum eg, ja gera tey óttafull, flenna at teimum, gera teimum ónáðir ella tað, ið verri er. Og sjálvrættvísi er næstan vorðin til aðalhugsunarhátt í okkara tíð. Vit eru ikki í dialogi longur, nei, vit proklamera ella senda út rættleiðingar, og her í Føroyum flenna vit eftir Sea Shepherd ella eitt nú býttu fiskifrøðingunum.
Sjálvrættvísi ger tað ómetaliga trupult og tungt at skulu viðurkenna egnar feilir ella mistøk.
Ein stuttligt søga var einaferð herfyri, tá elektroniska gjaldsskipanin hjá bankunum (PBS) gekk fyri. Føroyingar á ferð í útlondum máttu bróta shoppingina av, tí gjaldskortini virkaðu ikki, og tað varð ført fram, at orsøkin til steðgin lá í Føroyum. Fólk vóru á gosi og skelkað, ikki so nógv av, at tey vórðu noydd at steðga á við keypinum, men at feilurin skuldi vera hendir í Føroyum. Tí feilir henda jú ikki í Føroyum! Vanliga vildi ein søga sum henda, kom hon fyri í t.d. Danmark, als ikki verið løgd til merkis. Tí hvønn týdning hevði tað, um feilurin nú lá í Viborg ella Aabenraa? Tað avgerandi var, at skipanin fekst at virka aftur, og at átøk vórðu gjørd, so feilurin helst ikki skuldi henda aftur. Men so hendi tað, Gud havi lov, nakrar dagar seinni, at PBS noyddist at viðganga, at umrøddi feilur kortini ikki lá í Føroyum, men hjá onkrum handli onkustaðnis í Danmark. Tá lættið.
Nú skal tað ikki skiljast so, at sjálvrættvísi er eitt føroyskt fyribrigdi, hóast henda sóttin hevur gott tak á okkum føroyingum. Nei, sjálvrættvísi er ein strategi fyri at yvirliva, í øðrum førum fyri at sleppa at fremja harðsskap, terror o.s.fr. Tað verður truplari at síggja nakað sosialt ella tjóðskaparligt valdsligt liggja til grund fyri tí, sum sjálvsrættvísið letur upp fyri.
Stórveldi berjast til fánýtis móti tí stálsetta og eirindaleysa sjálvrættvísinum, men verða gjørd til láturs og eyðmýkt, um tað so í bardaga við illa útgjørdar knæbóndur. EU má leggja kongin í stríðnum við pinkalítlu Føroyar, sum sigur seg hava allan rættin við sína lið. Stóru landsliðini úti í heimi skulu ikki koma her og billa sær inn, at tey skulu vinna á okkum. Vit hava rætt at vinna av og á og fara at gera tað, tí tað er júst henda kensla, sum drívur verkið.
Sjálvrættvísi er í sjálvum sær ikki nakað skeivt ella ómoralskt. Tað kann vera ein neyðug drívmegi, t.d. okkara tjóðskaparstríð. Men tað kann eisini hava avleiðingar við sær, sum ikki áttu at verið góðtiknar. T.d. imperialismu ella kolonialismu, kríggj og kúging. Men tá kunnu vit kanska aftaná biðja um umbering.
Fleiri halda, at Europa er á eini skeivari kós og er um at missa takið á heiminum, ja, missa seg sjálvan burtur. Europa er av álvara vorðið kvøldlandið. Tað kann væl vera.
Ein grund kann eitt nú vera, at øll spæla ikki eftir ásettum reglum, men loypa á har, tey síggja ein veikleika.
Onkuntíð kundi man kortini ynskt sær eitt sindur meira av eurosentrismu, at man tordi at standa við tað besta, sum kanska serliga Europa hevur fostrað, t.d. fólkaræði, talu- og skrivifrælsi, at átrúnaður skal vera ein privatsak o.s.fr. Hetta er tann góði arvurin hjá Europa. Men Europa hevur eisini ein tungan arv at dragast við. Hjá Europa kann øll 20. øld skírast sum ein svørt øld við ræðuleikum, sum tað er ilt at ímynda sær. Ei undur í at Europa ofta teskar heldur enn at rópa. Viðhvørt hevur tú kortini varhugan av, at lítlu Norðurlondini tora betur at tala at enn onnur størri lond, hví tað so man vera.
Nei, lætt er tað ikki, men tað hevði verið ynskiligt, at tað varð loyvt okkum øllum at taka sjálvstøðuga støðu, uttan at skuldarkenslan skal gera teg málleysan ella til ein vingluskølt.
Í gjónni millum sjálvrættvísið og skuldarkensluna eru útlitini fyri dialogi smá.


text:
Summarið 2022 flýgur Atlantic Airways beinleiðis til Barcelona. Fráferðin verður týsdagar í tíðarskeiðinum 07. juni til 27. septembur. Vit hava í hesum samband sett saman pakkaferðir til stórbýin Barcelona og eisini til sera vælumtókta feriustaðið Costa Brava.
Møguleiki er eisini at samantvinna ferðina við td. eina viku í Barcelona og eina viku í Costa Brava.
Til pakkaferðina til Barcelona er íroknað flogferð og gisting á hotelli.
Til pakkaferðirnar til Costa Brava er íroknað flogferð, uppihald og transportur (egnan bus til Fonn Flog gestir) til og frá hotellinum í samband við flogtíðirnar.
Tað ber sjálvandi til at fáa pakkar við øðrum hotellum eisini, her hava vit bara tikið nøkur dømir. Hava tit onnur ynskir, so siga tit bara okkara seljarum frá, so snikka vit ferðina saman, júst sum tit ynskja.
Santa Susanna er ein av kendastu feriubýunum í Costa Brava umráðnum. Býurin liggur 50 km norðanfyri Barcelona, umleið 1 tíma við tok ella bili/bussi. Býurin hevur góðar strendur við hópin av matstovum og smáum handlum. Eftir strondini ber til at ganga til býin Malgrat de Mar, sum næstan er samanvaksin við Santa Susanna.
Beint sunnanfyri Santa Susanna liggur Calella.
Lloret de Mar er við meira enn 100 ára søgu eitt av teimum støðunum í Costa Brava sum vert er at vitja. Lloret de Mar liggur á suðursíðuni á Costa Brava, umleið 75 km norðanfyri Barcelona. Hopin av hotellum eru í Lloret de Mar, fleiri av hesum eru vælegnaði til familjur við børnum. Lloret de Mar er tann mest "stórbýar kendi" býurin í Costa Brava.
Tossa de Mar er ein sera hugnaligur býur umleið 100 km norðanfyri Barcelona. Tossa de Mar er væl minni enn bæði Santa Susanna og Lloret de Mar. Sjálvur býurin liggur í einum dali har borgin "Vila Vella" er høvuðseyðkennið. Vila Vella liggur við strondina og er væl umtókt av teimum ferðandi, hópin av fólki vitja borgina á hvørjum árið.
Á suðursíðuni í býnum er "des codolar" havnin har hópin av smáum fiskibátum liggja. Eisini er Tossa de Mar kent fyri sínar strendur, eitt nú kann nevnast "Cala Givirola" strondin sum er umleið 175 metrar til longdar.


text:
Spice Girls
Spice Girls var ein enskur gentutónleikabólkur, sum varð stovnaður í 1994. Síðan tá hevur bólkurin selt yvir 80 milliónir album og stakløg. [1]
Søga[rætta | rætta wikitekst]
Tað var Chris Herbert, ið fekk tað hugskot at seta saman ein gentubólk, ið kundi fáa eins stóra sukse sum dreingjabólkurin Take That. Chic Murphy fíggjaði verkætlanini, og Herbert fór í gongd við at lýsa eftir gentum til bólkin í blaðnum Stage. Manager hjá gentubólkinum gjørdist Simon Fuller. Fimm ungar gentur vóru valdar út til nýggja tónleikabólkin, ið fekk navnið Spice Girls. Skjótt fingu tær eyknevni, ið øll enda við Spice: Melanie Brown ("Scary Spice"), Melanie Chisholm ("Sporty Spice"), Emma Bunton ("Baby Spice"), Geri Halliwell ("Ginger Spice") og Victoria Beckham, fødd Adams ("Posh Spice"). Tær fingu plátusáttmála við Virgin Records og útgóvu fyrstu stakfløguna "Wannabe" í 1996, sum gjørdist nummar eitt á hittlistum í meira enn 30 londum, og hjálpti við til at etablera bólkin sum eitt altjóða fenomen. Fyrsta album teirra, Spice, seldi meira enn 28 milliónir eintøk kring allan heimin, og gjørdist bestseljandi album hjá einum gentubólki í alheims tónleikasøguni. Tær hava selt yvir 80 milliónir tónleikaútgávur, sum ger tær til mest-seljandi gentutónleikabólk yvirhøvur og ein av best-seljandi popbólkunum gjøgnum tíðirnar.


text:
Skrásetingarnevndin hjá Tannlæknafelagnum hevur gjørt eina nýggja frágreiðing um tannheilsuna hjá børnum í Føroyum. Nýggja kanningin vísir, at tannheilsan hjá føroyskum børnum er í støðugum bata, hóast tað eisini verður staðfest, at tannheilsan kann gerast uppaftur betri.
Skrásetingarnevndin leggur í frágreiðingini dent á, at talið av børnum við álvarsomum karies (torleikastøði 3-4) skal minka og at talið av børnum, sum hava frískar tenn (torleikastøði 1), skal vaksa.
Eisini vísir skrásetingarnevndin á, at tørvur er á at fáa hagtøl fyri kariesstøðuna hjá vaksnum. Ynski er at fáa tal av frískum, brendum, fyltum og trektum tonnum, umframt handilstonnum og implantatum hjá vaksnum í Føroyum. Sjúkur í tannhaldinum eru ofta atvoldin til, at eldri fólk missa tenninar, og tí er týdningarmikið eisini at skráseta tannhaldssjúkur. Skrásetingarnevndin heitir á Tannlæknafelagið og privatu tannlæknarnar í samráð við Heilsutrygd, at arbeiða víðari við at fáa hagtøl til vega fyri tannheilsuna hjá vaksnum eisini.
Tannlæknafrágreiðingin um kariesskrásetingina 1991-2019 kann lesast her.
Eru spurningar í hesum sambandi, eru tit vælkomin at venda tykkum til Sigrid Arge, telefon 302525/282525 ella teldupost sigrid@torshavn.fo og Unn Jacobsen, telefon 585916 ella teldupost unnja@klaksvik.fo.
Frágreiðingin, í sambandi við kariesskráseting av teimum 5 – 15 ára gomlu børnunum i Føroyum, hevur Heilsumálaráðið biðið um og verður givin út annaðhvørt ár.


text:
Suðuramerika
Suðuramerika er annað av meginlondunum á vestaru hálvkúlu jarðar, og er størri parturin av meginlandinum sunnanfyri ekvador. Tað liggur millum tvinni høv – vestanfyri er Kyrrahav og eystanfyri er Atlantshav; Norðuramerika og Karibiahav eru norðanfyri.
Mangan verða meginlondini bæði – Norðuramerika og Suðuramerika – roknaði undir einum sum Amerikansku meginlondini, og hava bæði fingið navn eftir Amerigo Vespucci, ið var fyrsti evropearin, sum vísti á at hesi meginlond ikki vóru India, men heldur ein nýggjur heimur, ið evropearar ikki kendu frammanundan.
Suðuramerika er 17,840,000 km² stórt, og tað svarar til uml. 3.5% av jarðarflatuni. Tað var í 2005 mett, at fólkatalið var hægri 371 000 000. Í vavi eru trý meginlond størri enn Suðuramerika (Asia, Afrika og Norðuramerika, men tá talan er um fólkatal, er Evropa eisini størri enn Suðuramerika, tí bert í Oseania bugva færri fólk. Antarktis er jú fólkatómt.
JarðfrøðiEdit
Jarðfrøðisliga røkkur Suðuramerika frá Panamaveitini, sum sker seg gjøgnum Isthmus í Panama og suður í Eldlandið. Summi rokna Norður- og Suðuramerika sum eitt stórt meginland, og partarnir verða so hvør sær umtalaðis sum meginlanda-øki. Geopolitiskt verður alt Panama – eisini pettið eystanfyri Panamaveitina – mangan roknað upp í Norðuramerika, ella kanska meiri neyvt millum londini í Miðamerika.
Í jarðfrøðisligum høpi er hampuliga stutt síðan at Norður- og Suðuramerika runnu saman, tí tað eru ikki nógv meiri enn 3 milliónir ár síðan Isthmus í Panama, varð skapt. Hetta nevna jarðfrøðingar Stóra Amerikanska Samanrenningin. Andesfjøllini eru eisini rímiliga ung og tí enn seismologiskt óstøðug. Hesi fjøll ganga sum ein ryggur suður gjøgnum meginlandið vestantil. Eystanfyri Andesfjøllini er tropiskt veðurlag við regnskóg og stóra ósanum frá Amazonánni. Millum turraru økini í landinum kunnu nevnast Patagonia og tann sera karga Atacama oyðimørkin.
Nógvar oyggjar og oyggjabólkar verða eisini taldar við í Suðuramerika, tí tær mangan hoyra til statirnar á meginlandinum. Karibia verður tó roknað uppí Norðuramerikanska økið. – Kolombia, Venesuela, Gujana, Surinam og Franskt Gujana eru lond í Suðuramerika, ið liggja út móti Karibiahavi, og verða tey eisini nevnd Karibiskt Suðuramerika.
Suðuramerika hevur fleiri rekordir í landalæruhøpi: Heimsins hægsta foss Angel Falls, heimsin størstu á (ikki longstu) Amazoná, longstu fjallaketu Andesfjøll, turrastu oyðimørk Atacama, størsta regnskógin Amazonskóg, hægsta høvuðsstaðin La Paz, Bolivia, og syðsta býin Ushuaia, Argentina.
Høvuðs natúrutilfeingið er kopar, jarnmálm, tin, og olja. Nógva tilfeingi í Suðuramerika er komið væl við hjá heiminum øllum. Men mangan hevur hetta tilfeingi verðið ein forðan fyri menningini av fjøltáttaðum ídnaði. Tað hevur fort nógvan órógv í fíggjarstýringini í fleiri av Suðuramerikansku statunum, og mangan fort til politiskan ófrið.
Djóralívið í Suðuramerika er bæði áhugavert og sermerkt. Einastandandi djór finnast her, so sum llama, anaconda, pirana, jaguar, vicuna, og tapir. Í Amazonskóginum er sera høgur biodiversitetur og ein stórur partur av ymiskleikanum í djóraheiminum er her at síggja.
Nógv tað størsta landið í Suðuramerika er bæði í vídd og fólkatali Brasil og Argentina er næststørst.
SøgaEdit
Fyrstu fólkini í Suðuramerika eru helst ættað frá teimum, sum fóru um Beringssundið fyri umleið 15000 árum síðani. Hesi fólk eru so líðandi komin suður gjøgnum amerikansku meginlondini, og longu fyri 12 000 árum síðani eru fyrstu slóðirnar eftir fólki at finna syðst í Kili.
Muisca mentaninEdit
Muisca mentanin verður elsta mentanin í Kolombia nevnd. Hetta fólk var samansett av fleiri ættbólkum, cacicazgos, ið høvdu umfatandi handil sínámillum. Tey vóru eisini gullsmiðir og bøndur.
Chavín menatinEdit
Chavín mentanin um ár 900 f.Kr. høvdu hesi fólk handilsvirksemi og úbygdan landbúnað sambært teim metingum gjørdar eru útfrá leivdum, sum eru funnar. Lutir eru funnir á einum stað í Peru, ið nevnist Chavín de Huantar. Hetta stað er í 3,177 metra hædd. Chavín mentanin helt sær ið hvussu er í gjøgnum tíðarskeiðið 900 til 300 f.Kr.
InkaEdit
Við høvuðssæti í mæta býnum Cusco, var Inka mentanin ráðandi í Andesøkinum frá 1438 til 1533. Teirra land var kent sum Tahuantinsuyu, ið merkir "tað fýra býtta landið”. Í Quechua, var Inka mentanin sera týðulig og vælment. Teir vóru mætir steinsmiðir, og býir teirra eru einastandi avreksverk bygd inn í fjallasíðurnar. Teir veltu jørðina í terrassum. Metalarbeiði teirra var eisini av hægstu góðsku.


text:
Leita á heimasíðuni
Leiting
Leita eftir bókum og øðrum tilfari í stóra leititeiginum á forsíðuni. Ella trýst á "Leita" við sjóneykuni ovast. Leitar tú ógvuliga yvirskipað, t.d. hungursleikirnir, so verður leitiúrslitið so stórt sum gjørligt. Leitingin kann avmarkast við at leita eftir slagi av tilfari, rithøvundi, evni ella øðrum í vinstra bredda (í telduútgávuni). Tá tú hevur leitað, kanst tú velja, um tú vilt hava tilfar, sum bók, ljóðbók ella á netinum, ella um tú leitar eftir síðum á heimasíðuni.
Tú kanst eisini leggja fleiri orð afturat leitingini fyri at avmarka hana, t.d. hungursleikirnir boðkveggja. Skriva tey týðandi orðini, sum tú vilt leita eftir.
Um tú trýstir á tittulin í leitiúrslitinum, sært tú, um tilfarið finst sum fleiri ymisk sløg av tilfari.
Tú kanst leggja tittulin afturat einum minnislista við at trýsta á "Goym á lista".
Bílegg tilfarið við at trýsta á "Bílegg".
Vilt tú leita eftir evnum og sløgum av tilfari?
Royn at hyggja í Nýtt á hillunum, sum er eitt tíðarskipað yvirlit yvir alt, sum finst um ymisk evni og í ymiskum formi. Skriva til okkara, um tú saknar okkurt.
Víðkað leiting
• AND - bæði orðini skulu vera í postunum: herviligi AND henry
• OR - antin annað orðið ella hitt (ella bæði orðini) skal vera í postunum: sri lanka OR ceylon
• NOT - eitt ávíst orð skal ikki vera í postunum: obama NOT michelle
• trunkering - tú vilt hava ymisk brigdi av einum orðið - jokarin er *: politik*
• maskering - tú ivast í einum einstøkum bókstavi - jokarin fyri ein bókstav er ?: wom?n
• klombur - tú vilt seta saman fleiri orð: (gong* OR trek*) AND nepal
AND, OR og NOT skulu skrivast við spjaldrastavum fyri at vera uppfatað sum "operatorar" - "amboð" - heldur enn orð, sum leitað verður eftir.


text:
CCF 122 A
TSB C 3
1 “Eg sá segl á sundi fara,
- for mangan ein gyllini floy -
tað mundi hann harra Strangir vera.”
- Nú siglir junkarin Strangir til frú Dagmoy.
2 “Strangir, vilt tú mær boðini bera,
inn til Boyalands skulu tey fara?”
3 “Skal eg inn til Boyalands fara,
væl tretivu sveinar skulu við mær fara.”
4 “Sveinarnir eru til reiðar,
um tú vilt hava fleiri.”
5 Teir vinda síni segl so høgt í rá,
teir sigla til Boyalands í mánaðir tvá.
6 Teir vundu síni segl so høgt í ský,
sigla til Boyalands í mánaðirnar ní.
7 Teir kasta sínum akkerum á hvítan sand,
fyrstur steig Strangir sínum fótum á land.
8 Fyrstur steig Strangir fótum á land
upp til kníggja niður í sand.
9 Mitt í garðinum akslar hann sítt skinn,
so gár hann í loftið fyri Boyakongin inn.
10 “Væl situm I, Boyakongur, við eders borð,
kongin av Dannemark hevur sent tær orð.
11 Hann sendi tær orð og blíðan tala,
hann vil tína dóttur til dronning hava.”
12 Boyakongur svarar honum hartil:
“Tað er ikki nokk, man hava vil.”
13 “Mín harri hann eigur eitt fiskivatn,
tað rentar honum meira enn alt Boyakongsins land.
14 Mín harri hann eigur eitt fiskidíki,
tað rentar honum meira enn alt Boyakongsins ríki.”
15 “Fyrr enn tú skalt tá jomfru fá,
før skal terning pá tavlborð gá.
16 Fyrr enn tú skalt tá jomfrú vinna,
før skal terning pá tavlborð rinda.”
17 “Set teg niður, Strangir, og telv við meg,
min gode kåbe sætter jeg i ved.”
18 “Sætter du i ved kåben din,
så sætter jeg i ved kjortel min.”
19 Tann fyrsti gullterning pá tavlborð rann,
Strangir tapti, og Dagmoy vann.
20 Upp stóð Dagmoy, høgt hon ló:
“Nú havi eg telvt um mína tró.”
21 Upp stóð Dagmoy og helt av gaman:
“Kápa og kjortil bera væl saman.
22 Set teg niður, Strangir, og telv við meg,
min gode sadel sætter jeg i ved.”
23 “Sætter du i ved sadel din,
så sætter jeg i ved gangere min.”
24 Tann annar gullterning pá talvborð rann,
Strangir tapti, og Dagmoy vann.
25 Upp stóð Dagmoy, so høgt hon ló:
“Nú havi eg telvt um mína tró.”
26 Upp stóð Strangir og helt av gaman:
“Saðil og hestur teir bera væl saman.”
27 “Set teg niður, Strangir, og telv við meg,
mína góðu æru sætter jeg i ved.”
28 “Sætter du i ved æren din,
så sætter jeg i ved hálsbein mítt.”
29 Strangir út av vindeyganum sá,
hann heitir á Gud og sankta Pál.
30 Hann heitir á Gud og sankta Knút,
at hann mátti vinna tað talvið út.
31 Tann triði gullterning pá tavlborð rann,
Dagmoy tapti, og Strangir vann.
32 Upp stóð Strangir, so høgt hann ló:
“Nú havi eg telvt um mína tró.”
33 Upp stóð Dagmoy og helt av gaman:
“Riddar og jomfrú bera væl saman.
34 Tólv tunnur reyðargull liggja í skrín,
tað gevi eg tær, Strangir, for æren mín.”
35 “Eg haldi tað ei vera kallmans maka,
reyðargull fyri sína kærastu taka.”
36 So snart bleiv silki eftir vegnum breitt,
og Dagmoy niður til strandar leidd.
37 Teir vinda síni segl so høgt í rá,
teir sigla til Dannemark í mánaðirnar tvá.
38 Við aðrari hendi stýrdi hann floy,
við aðrari helt hann dýru Dagmoy.
39 “Hoyr tú, Strangir, eg tali til tín,
er mín harri so vakur sum tú?”
40 “I tigun kvirr, Dagmoy, I talun ei slíkt,
eingin tjenar kann vera sín harra lík”.
41 “Væl kann hann vera sín harra lík,
um hann er ikki so pengarík.”
42 Mælti tað Dagmoy, tá hon sá hann:
“Hvat er hatta for riddar, har ríður eftir sand?”
43 Mælti tað Dagmoy, tá hon sá ein:
“Er hetta kongsins hestasvein?”
44 “Mín kæra Dagmoy, I talun ei so,
tað er tann harri, sum tú skalt fá.”
45 “Skamm fái tú, Strangir, tú kundi at ljúga,
mín harri hann hevur ikki meir enn eitt eyga.
46 Skamm fái tú, Strangir, tú vanst meg í leik,
mín harri hann er bæði følin og bleik.”
47 Teir kasta sínum akkerum á hvítan sand,
fyrstur steig Strangir fótum á land.
48 Fyrstur steig Strangir fótum á land,
og Dagmoy undir hans høgru hand.
49 So snart bleiv silki eftir veginum breitt,
og Dagmoy upp frá strondunum leidd.
50 “Krist gævi, eg var innan Boyakongaland,
og Strangir við mína høgru hand.
51 Krist gævi, eg var innan Boyakongaríki,
so væl mátti Strangir vera mín líki.”
52 Kongurin sínum svørði brá,
og hann kleyv Strangir í lutir tvá.
53 “Hetta skal eg hava for tróskap mín,
- for mangan ein gyllini floy -
for dýru Dagmoy skal eg láta mítt lív.”
- Nú siglir junkarin Strangir til frú Dagmoy.
CCF 122 A
TSB C 3
Handrit: Savn Hammershaimbs (AM, Access. 4).
Útgávur:
1. Svend Grundtvig: Danmarks Gamle Folkeviser III, 1858-63, s. 919.
2. Føroya kvæði, (N. Djurhuus greiddi til útgávu 1972), Band VI, s. 50.
3. Føroya kvæði (Inngangur og úrtøk eftir Dánjal Niclasen, 2004) 35. bind, s. 100.
Heimild: Úr Streymoy: Hans Daniel Jakobsen (1813-1883), Kollafirði, 1859.
Valdimar danakongur sendir ein av riddarum sínum, harra Streingir, til Bøhmen sína vegna at biðja um Dagmar prinsessu. Hon sigur ja. D, F, N: Tá ið Dagmoy kemur til Danmarkar, sær hon kong niðri við sjóvarmálan, og hon heldur hann vera stak misháttan, skal hon bera hann saman við, hvussu Streingir hevur lýst hann, og hon angrar, at hon segði ja. Y m i s k i r e n d a r: D, cN, S: Kongaliga brúdleypið verður hildið. cN: Streingir drepur kong og giftist við Dagmoy. F: Kongur drepur Streingir av øvundsjúku.
á føroyskum: CCF 122 (eisini á donskum, norskum og svenskum)